ai4bharat/Pralekha huggingface dataset:
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਭਾਰਤੀ ਸੱਭਿਆਚਾਰ ਅਤੇ ਵਿਰਾਸਤ ਦੀ ਰੱਖਿਆ ਕਰਨ ਦੀ ਜ਼ਰੂਰਤ ’ਤੇ ਜ਼ੋਰ ਦਿੱਤਾ
ਸ਼੍ਰੀ ਨਾਇਡੂ ਨੇ ਭਗਤਾਂ ਦੇ ਲਈ ਦਰਸ਼ਨ ਦੀ ਅਸਾਨੀ ਵਿੱਚ ਸੁਧਾਰ ਨੂੰ ਲੈ ਕੇ ਤਿਰੁਮਾਲਾ ਤਿਰੁਪਤੀ ਦੇਵਸਥਾਨਮ ਦੇ ਪ੍ਰਯਤਨਾਂ ਦੀ ਪ੍ਰਸ਼ੰਸਾ ਕੀਤੀ
ਉਪ ਰਾਸ਼ਟਰਪਤੀ ਨੇ ਤਿਰੁਮਾਲਾ ਮੰਦਿਰ ਦਾ ਦੌਰਾ ਕਰਕੇ ਭਗਵਾਨ ਵੈਂਕਟੇਸ਼ਵਰ ਦੀ ਪੂਜਾ-ਅਰਚਨਾ ਕੀਤੀ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਆਪਣੇ ਪਰਿਵਾਰਕ ਮੈਂਬਰਾਂ ਦੇ ਨਾਲ ਅੱਜ ਆਂਧਰ ਪ੍ਰਦੇਸ਼ ਵਿੱਚ ਤਿਰੁਪਤੀ ਸਥਿਤ ਤਿਰੁਮਾਲਾ ਤਿਰੁਪਤੀ ਦੇਵਸਥਾਨਮ ਦਾ ਦੌਰਾ ਕਰਕੇ ਭਗਵਾਨ ਵੈਂਕਟੇਸ਼ਵਰ ਦੀ ਪੂਜਾ-ਅਚਰਨਾ ਕੀਤੀ।
https://twitter.com/VPSecretariat/status/1491612120840306690
ਪੂਜਾ-ਅਚਰਨਾ ਦੇ ਬਾਅਦ ਮੀਡੀਆ ਨਾਲ ਗੱਲਬਾਤ ਕਰਦੇ ਹੋਏ, ਸ਼੍ਰੀ ਨਾਇਡੂ ਨੇ ਮੰਦਿਰ ਆਉਣ ‘ਤੇ ਪ੍ਰਸੰਨਤਾ ਪ੍ਰਗਟਾਈ ਅਤੇ ਕਿਹਾ ਕਿ ਉਨ੍ਹਾਂ ਨੇ ਦੇਸ਼ ਦੇ ਲੋਕਾਂ ਦੀ ਸ਼ਾਂਤੀ ਅਤੇ ਸਮ੍ਰਿੱਧੀ ਦੇ ਲਈ ਪ੍ਰਾਰਥਨਾ ਕੀਤੀ ਹੈ। ਅਧਿਆਤਮਿਕਤਾ ਹੋਰ ਕੁਝ ਨਹੀਂ ਬਲਕਿ ਸੇਵਾ ਦੀ ਭਾਵਨਾ ਹੈ ਦਾ ਭਾਵ ਵਿਅਕਤ ਕਰਦੇ ਉਨ੍ਹਾਂ ਨੇ ਕਿਹਾ ਕਿ ਭਗਵਾਨ ਵੈਂਕਟੇਸ਼ਵਰ ਦਾ ਦਰਸ਼ਨ ਉਨ੍ਹਾਂ ਨੂੰ ਲੋਕਾਂ ਦੀ ਹੋਰ ਵੀ ਅਧਿਕ ਸੇਵਾ ਕਰਨ ਦੇ ਲਈ ਪ੍ਰੇਰਿਤ ਕਰਦਾ ਹੈ।
ਸ਼੍ਰੀ ਨਾਇਡੂ ਨੇ ਕਿਹਾ ਕਿ ਭਾਰਤੀ ਸੱਭਿਆਚਾਰ ਤੇ ਵਿਰਾਸਤ ਏਕਤਾ, ਸ਼ਾਂਤੀ ਅਤੇ ਸਮਾਜਿਕ ਸਦਾਭਾਵ ਦੀਆਂ ਸਰਬਵਿਆਪੀ ਕਦਰਾਂ-ਕੀਮਤਾਂ ਦਾ ਸਮਰਥਨ ਕਰਦੇ ਹਨ ਅਤੇ ਸਭ ਨੂੰ ਉਨ੍ਹਾਂ ਦੀ ਰੱਖਿਆ ਅਤੇ ਸੰਭਾਲ਼ ਕਰਨ ਦਾ ਪ੍ਰਯਾਸ ਕਰਨਾ ਚਾਹੀਦਾ ਹੈ। ਇਸ ਅਵਸਰ ’ਤੇ ਉਪ ਰਾਸ਼ਟਰਪਤੀ ਨੇ ਭਗਤਾਂ ਦੇ ਲਈ ਦਰਸ਼ਨ ਦੀ ਅਸਾਨੀ ਵਿੱਚ ਸੁਧਾਰ ਨੂੰ ਲੈ ਕੇ ਮੰਦਿਰ ਦੇ ਅਧਿਕਾਰੀਆਂ ਦੀ ਪ੍ਰਸ਼ੰਸਾ ਕੀਤਾ।
ਰਾਸ਼ਟਰਪਤੀ ਸਕੱਤਰੇਤ
ਮਲਾਵੀ ਦੇ ਸੰਸਦੀ ਪ੍ਰਤੀਨਿਧੀ ਮੰਡਲ ਨੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਮਲਾਵੀ ਨੈਸ਼ਨਲ ਅਸੈਂਬਲੀ ਦੇ ਸਪੀਕਰ ਮਾਨਯੋਗ ਕੈਥਰੀਨ ਗੋਟਾਨੀ ਹਾਰਾ ਦੀ ਅਗਵਾਈ ਵਿੱਚ ਮਲਾਵੀ ਦੇ ਸੰਸਦੀ ਪ੍ਰਤੀਨਿਧੀ ਮੰਡਲ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿਖੇ ਰਾਸ਼ਟਰਪਤੀ ਸ਼੍ਰੀਮਤੀ ਦ੍ਰੋਪਦੀ ਮੁਰਮੂ ਨਾਲ ਮੁਲਾਕਾਤ ਕੀਤੀ।
ਪ੍ਰਤੀਨਿਧੀ ਮੰਡਲ ਦਾ ਸੁਆਗਤ ਕਰਦੇ ਹੋਏ ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਅਤੇ ਮਲਾਵੀ ਦੇ ਦਰਮਿਆਨ ਲੰਬੇ ਸਮੇਂ ਤੋਂ ਸੁਹਿਰਦ ਅਤੇ ਮੈਤਰੀਪੂਰਣ ਸਬੰਧ ਰਹੇ ਹਨ ਅਤੇ ਸਾਡੇ ਸਬੰਧਾਂ ਨੂੰ ਹੋਰ ਗਹਿਰਾ ਬਣਾਉਣ ਦੀਆਂ ਅਪਾਰ ਸੰਭਾਵਨਾਵਾਂ ਹਨ। ਉਨ੍ਹਾਂ ਨੇ ਕਿਹਾ ਕਿ ਲੋਕਤਾਂਤਰਿਕ ਮੁੱਲਾਂ ਅਤੇ ਬਹੁਲਵਾਦ ਵਿੱਚ ਸਾਡਾ ਸਾਂਝਾ ਵਿਸ਼ਵਾਸ, ਭਾਰਤ ਅਤੇ ਮਲਾਵੀ ਨੂੰ ਸੁਭਾਵਿਕ ਭਾਗੀਦਾਰ ਬਣਾਉਂਦੇ ਹਨ।
ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ, ਮਲਾਵੀ ਦੇ ਸਭ ਤੋਂ ਵੱਡੇ ਵਪਾਰ ਅਤੇ ਨਿੱਜੀ ਨਿਵੇਸ਼ ਭਾਗੀਦਾਰਾਂ ਵਿੱਚੋਂ ਇੱਕ ਰਿਹਾ ਹੈ ਅਤੇ ਭਾਰਤ ਸਿਹਤ ਅਤੇ ਸਿੱਖਿਆ ਦੇ ਲਈ ਵੀ ਮਲਾਵੀ ਦੇ ਨਾਗਰਿਕਾਂ ਦਾ ਮਨਪਸੰਦ ਮੰਜ਼ਿਲ ਦੇਸ਼ ਹੈ ਉਨ੍ਹਾਂ ਨੂੰ ਇਹ ਜਾਣ ਕੇ ਖੁਸ਼ੀ ਹੋਈ ਕਿ ਭਾਰਤ ਦਾ ਮਲਾਵੀ ਦੇ ਨਾਲ ਇੱਕ ਮਜ਼ਬੂਤ ਵਿਕਾਸ ਸਾਂਝੇਦਾਰੀ ਪ੍ਰੋਗਰਾਮ ਹੈ ਅਤੇ ਮਲਾਵੀ ਵਿੱਚ ਬੁਨਿਆਦੀ ਢਾਂਚੇ, ਸਿਹਤ, ਜਲ ਸੰਸਾਧਨ, ਸਮਰੱਥਾ ਨਿਰਮਾਣ ਅਤੇ ਸਿੱਖਿਆ ਵਰਗੇ ਖੇਤਰਾਂ ਵਿੱਚ ਕਈ ਪ੍ਰੋਜੈਕਟ ਲਾਗੂ ਕੀਤੇ ਗਏ ਹਨ।
ਇਸਪਾਤ ਮੰਤਰਾਲਾ
ਕੇਂਦਰੀ ਇਸਪਾਤ ਮੰਤਰੀ ਨੇ ਸਟੀਲ ਸੀਪੀਐੱਸਈ ਦੇ ਪੂੰਜੀ ਖਰਚ  ਦੀ ਸਮੀਖਿਆ ਕੀਤੀ; ਪ੍ਰੋਜੈਕਟ ਕਾਰਜਾਂ ਨੂੰ ਸਮੇਂ ‘ਤੇ ਪੂਰਾ ਕਰਨ ਦੇ ਮਹੱਤਵ ‘ਤੇ ਜ਼ੋਰ ਦਿੱਤਾ
ਕੇਂਦਰੀ ਇਸਪਾਤ ਮੰਤਰੀ, ਸ਼੍ਰੀ ਰਾਮ ਚੰਦ੍ਰ ਪ੍ਰਸਾਦ ਸਿੰਘ ਨੇ ਅੱਜ ਇੱਕ ਬੈਠਕ ਦੀ ਪ੍ਰਧਾਨਗੀ ਕੀਤੀ, ਜਿਸ ਵਿੱਚ ਸਟੀਲ ਸੀਪੀਐੱਸਈ ਦੇ ਵਰ੍ਹੇ 2021-22 ਦੇ ਲਈ 13,300 ਕਰੋੜ ਰੁਪਏ ਦੇ ਸਲਾਨਾ ਟੀਚੇ ਦੇ ਵਿਰੁੱਧ ਪੂੰਜੀ ਖਰਚ  ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ ਗਈ। ਇਸਪਾਤ ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ, ਇਸਪਾਤ ਸੀਪੀਐੱਸਈ ਭਾਵ ਸੇਲ, ਐੱਨਐੱਮਡੀਸੀ, ਆਰਆਈਐੱਨਐੱਲ, ਕੇਆਈਓਸੀਐੱਲ ਐੱਮਓਆਈਐੱਲ ਅਤੇ ਐੱਮਈਸੀਓਐੱਨ ਦੇ ਸੀਐੱਮਡੀ ਤੇ ਇਸਪਾਤ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਨੇ ਬੈਠਕ ਵਿੱਚ ਹਿੱਸਾ ਲਿਆ।
ਕੇਂਦਰੀ ਮੰਤਰੀ ਨੇ ਇਸਪਾਤ ਸੀਪੀਐੱਸਈ ਦੇ ਕੈਪੇਕਸ ਪ੍ਰੋਜੈਕਟਾਂ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ ਅਤੇ ਇੱਕ ਵਾਰ ਫਿਰ ਪ੍ਰੋਜੈਕਟ ਕਾਰਜਾਂ ਨੂੰ ਸਮੇਂ ‘ਤੇ ਪੂਰਾ ਕਰਨ ਦੇ ਮਹੱਤਵ ‘ਤੇ ਬਹੁਤ ਜ਼ਿਆਦਾ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਸਮਾਂਬੱਧ ਪ੍ਰੋਜੈਕਟ ਲਾਗੂ ਕਰਨ ਦੇ ਲਈ ਦੈਨਿਕ ਟੀਚੇ ਨਿਰਧਾਰਿਤ ਕਰਨ ਅਤੇ ਕੜੀ ਨਿਗਰਾਨੀ ਕਰਨ ਦੀ ਸਲਾਹ ਦਿੱਤੀ। ਟੀਚਿਆਂ ਦੀ ਇਹ ਉਪਲੱਬਧੀ ਕਾਰਜਬਲ ਨੂੰ ਪ੍ਰੇਰਿਤ ਕਰੇਗੀ, ਭਾਰਤ ਦੇ ਇਸਪਾਤ ਉਤਪਾਦਨ ਨੂੰ ਵਧਾਵੇਗੀ ਅਤੇ ਉੱਚ ਵਿਕਾਸ ਨੂੰ ਹੁਲਾਰਾ ਦੇਵੇਗੀ। ਉਨ੍ਹਾਂ ਨੇ ਸੀਐੱਮਡੀ ਨੂੰ ਇਹ ਸੁਨਿਸ਼ਚਿਤ ਕਰਨ ਦੇ ਪ੍ਰਯਤਨਾਂ ਨੂੰ ਦੁੱਗਣਾ ਕਰਨ ਦਾ ਨਿਰਦੇਸ਼ ਦਿੱਤਾ ਕਿ ਸਾਲ 2021-22 ਦੇ ਪ੍ਰੋਜੈਕਟ ਟੀਚਿਆਂ ਨੂੰ ਹਾਸਲ ਕਰਨ ਵਿੱਚ ਕਿਸੇ ਪ੍ਰਕਾਰ ਦੀ ਕੋਈ ਪਰੇਸ਼ਾਨੀ ਉਤਪੰਨ ਨਾ ਹੋਵੇ।
ਇਸਪਾਤ ਮੰਤਰੀ ਨੇ ਪੀਐੱਸਯੂ ਦੁਆਰਾ ਵਿੱਤ ਸਾਲ 2021-22 ਵਿੱਚ ਨਵੰਬਰ ਤੱਕ ਕੀਤੇ ਗਏ ਪੂੰਜੀ ਖਰਚ ਦੀ ਸਮੀਖਿਆ ਕੀਤੀ। ਸ਼੍ਰੀ ਸਿੰਘ ਨੇ ਸੀਐੱਮਡੀ ਨੂੰ ਟੀਚਾ ਪ੍ਰਾਪਤੀ ਵਿੱਚ ਕਮੀ ਨੂੰ ਪੂਰਾ ਕਰਨ ਦੇ ਲਈ ਵਿੱਤ ਵਰ੍ਹੇ ਦੀ ਬਾਕੀ ਮਿਆਦ ਦੇ ਲਈ ਰੋਜ਼ਾਨਾ ਅਧਾਰ ‘ਤੇ ਯੋਜਨਾ ਬਣਾਉਣ ਦੀ ਸਲਾਹ ਦਿੱਤੀ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਓਐੱਮਐੱਸਐੱਸ  ਦੇ ਤਹਿਤ ਫੂਡ ਕਾਰਪੋਰੇਸ਼ਨ ਆਵ੍ ਇੰਡੀਆ ਦੁਆਰਾ 22 ਰਾਜਾਂ ਵਿੱਚ ਈ-ਨੀਲਾਮੀ ਦੇ ਪਹਿਲੇ ਦਿਨ 8.88 ਐੱਲਐੱਮਟੀ ਕਣਕ ਵੇਚੀ ਗਈ
ਪਹਿਲੀ ਈ-ਨੀਲਾਮੀ ਵਿੱਚ 1100 ਤੋਂ ਅਧਿਕ ਬੋਲੀ ਕਰਤਾਵਾਂ ਨੇ ਹਿੱਸਾ ਲਿਆ
ਫੂਡ ਕਾਰਪੋਰੇਸ਼ਨ ਆਵ੍ ਇੰਡੀਅ ਨੇ ਪਹਿਲੀ ਈ-ਨੀਲਾਮੀ ਵਿੱਚ ਮੁਕਤ ਬਜ਼ਾਰ ਵਿਕਰੀ ਯੋਜਨਾ  ਦੇ ਤਹਿਤ ਵਿਭਿੰਨ ਜ਼ਰੀਆ ਕੇਂਦਰੀ ਪੂਲ ਸਟਾਕ ਰਾਹੀਂ ਈ-ਨੀਲਾਮੀ ਦੇ ਲਈ ਨਿਰਧਾਰਿਤ 23 ਐੱਲਐੱਮਟੀ ਕਣਕ ਭੰਡਾਰਨ ਵਿੱਚੋਂ 22.0 ਐੱਲਐੱਮਟੀ ਦੀ ਪੇਸ਼ਕਸ਼ ਕੀਤੀ। ਉਕਤ ਪਹਿਲ ਈ-ਨੀਲਾਮੀ ਇੱਕ ਫਰਵਰੀ 2023 ਨੂੰ ਹੋਈ। ਪਹਿਲੀ ਈ-ਨੀਲਾਮੀ ਵਿੱਚ ਹਿੱਸਾ ਲੈਣ ਦੇ ਲਈ 100 ਤੋਂ ਅਧਿਕ ਬੋਲੀ-ਕਰਤਾਵਾਂ ਹਾਜ਼ਰ ਸਨ। 22 ਰਾਜਾਂ ਵਿੱਚ ਈ-ਨੀਲਾਮੀ ਦੇ ਪਹਿਲੇ ਦਿਨ ਕਣਕ ਦੀ 8.88 ਐੱਲਐੱਮਟੀ ਦੀ ਮਾਤਰਾ ਵੇਚੀ ਗਈ।
ਰਾਜਸਥਾਨ ਵਿੱਚ, ਬੋਲੀ ਦੋ ਫਰਵਰੀ, 2023 ਨੂੰ ਆਯੋਜਿਤ ਕੀਤੀ ਜਾਵੇਗੀ।
ਈ-ਨੀਲਾਮੀ ਰਾਹੀਂ ਕਣਕ ਦੀ ਵਿਕਰੀ ਪੂਰੇ ਦੇਸ਼ ਵਿੱਚ ਮਾਰਚ 2023 ਦੇ ਦੂਸਰੇ ਹਫ਼ਤੇ ਤੱਕ ਹਰੇਕ ਬੁੱਧਵਾਰ ਨੂੰ ਦੋ ਵਜੇ ਤੱਕ ਜਾਰੀ ਰਹੇਗੀ।
ਭਾਰਤ ਸਰਕਾਰ ਨੇ ਸਰਕਾਰੀ ਪੀਐੱਸਯੂ/ਸਹਿਕਾਰੀ ਕਮੇਟੀਆਂ/ਸੰਘਾਂ ਜਿਹੇ ਕੇਂਦਰੀ ਭੰਡਾਰ, ਐੱਨਸੀਸੀਐੱਫ ਅਤੇ ਨੈਫੇਡ ਨੂੰ ਕਣਕ ਨੂੰ ਆਟੇ ਵਿੱਚ ਪਰਿਵਰਤਨ ਕਰਨ ਦੇ ਲਈ ਤਿੰਨ ਰੁਪਏ ਪ੍ਰਤੀ ਕੁਇੰਟਲ ਦੀ ਰਿਆਇਤੀ ਦਰ ’ਤੇ ਈ-ਨੀਲਾਮੀ ਦੇ ਬਿਨਾ ਵਿਕਰੀ ਦੇ ਲਈ 2350 ਐੱਲਐੱਮਟੀ ਕਣਕ ਰਿਜ਼ਰਵ ਕੀਤੀ ਹੈ ਅਤੇ ਇਸ ਨੂੰ 29.50 ਰੁਪਏ ਪ੍ਰਤੀ ਕਿਲੋਗ੍ਰਾਮ ਦੇ ਅਧਿਕਤਮ ਖੁਦਰਾ ਮੁੱਲ ’ਤੇ ਜਨਤਾ ਨੂੰ ਵਿਕਰੀ ਕਰਨ ਦੇ ਲਈ ਦਿੱਤੀ ਹੈ। ਐੱਨਸੀਸੀਐੱਫ ਨੂੰ ਉਪਰੋਕਤ ਯੋਜਨਾ ਦੇ ਤਹਿਤ 7 ਰਾਜਾਂ ਵਿੱਚ 50,000 ਮੀਟ੍ਰਿਕ ਟਨ ਕਣਕ ਉਠਾਉਣ ਦੀ ਅਨੁਮਤੀ ਦਿੱਤੀ ਗਈ ਹੈ। ਦੇਸ਼ ਭਰ ਵਿੱਚ ਆਟੇ ਦੀ ਕੀਮਤ ਨੂੰ ਘੱਟ ਕਰਨ ਦੇ ਲਈ ਇਸ ਯੋਜਨਾ ਦੇ ਤਹਿਤ ਨੇਫੇਡ ਨੂੰ 01 ਐੱਲਐੱਮਟੀ ਕਣਕ ਅਤੇ ਕੇਂਦਰੀ ਭੰਡਾਰ ਨੂੰ 01 ਐੱਲਐੱਮਟੀ ਕਣਕ ਦੀ ਵੰਡੀ ਹੈ।
ਓਐੱਮਐੱਸਐੱਸ  ਯੋਜਨਾ ਰਾਹੀਂ ਦੋ ਮਹੀਨੇ ਦੀ ਅਵਧੀ ਦੇ ਅੰਦਰ ਕਈ ਚੈਨਲਾਂ ਰਾਹੀਂ ਬਜ਼ਾਰ ਵਿੱਚ 30 ਐੱਲਐੱਮਟੀ ਕਣਕ ਪਹੁੰਚਾਉਣ ਨਾਲ ਵਿਆਪਕ ਪਹੁੰਚ ਦੇ ਨਾਲ-ਨਾਲ ਕਣਕ ਅਤੇ ਆਟੇ ਦੀਆਂ ਵਧਦੀਆਂ ਕੀਮਤਾਂ ’ਤੇ ਤਤਕਾਲ ਪ੍ਰਭਾਵ ਪਵੇਗਾ ਅਤੇ ਵਧਦੀਆਂ ਕੀਮਤਾਂ ਨੂੰ ਕੰਟਰੋਲ ਕਰਨ ਵਿੱਚ ਮਦਦ ਮਿਲੇਗੀ ਅਤੇ ਆਮ ਆਦਮੀ ਨੂੰ ਬਹੁਤ ਰਾਹਤ ਮਿਲੇਗੀ।
ਦੇਸ਼ ਵਿੱਚ ਕਣਕ ਅਤੇ ਆਟੇ ਦੀਆਂ ਵਧਦੀਆਂ ਕੀਮਤਾਂ ਨੂੰ ਕੰਟਰੋਲ ਵਿੱਚ ਰੱਖਣ ਦੇ ਲਈ, ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੀ ਪ੍ਰਧਾਨਗੀ ਵਿੱਚ ਮੰਤਰੀਆਂ ਦੇ ਸਮੂਹ ਨੇ ਕੁਝ ਸਿਫਾਰਿਸ਼ਾਂ ਕੀਤੀਆਂ, ਜਿਨ੍ਹਾਂ ਦਾ ਫੂਡ ਅਤੇ ਜਨਤਕ ਵੰਡ ਵਿਭਾਗ ਦੁਆਰਾ ਪਾਲਨ ਕੀਤਾ ਜਾ ਰਿਹਾ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਵਿਦੇਸ਼ੀ ਸਿੱਧੇ ਨਿਵੇਸ ਦਾ ਪ੍ਰਵਾਹ
ਸਿੱਧਾ ਵਿਦੇਸ਼ੀ ਨਿਵੇਸ਼ ਆਰਥਿਕ ਵਾਧੇ ਦਾ ਮੁੱਖ ਚਾਲਕ ਹੈ ਅਤੇ ਭਾਰਤ ਦੇ ਆਰਥਿਕ ਵਿਕਾਸ ਲਈ ਗੈਰ ਕਰਜ਼ੇ ਦਾ ਮੁੱਖ ਸਰੋਤ ਹੈ । ਸਰਕਾਰ ਦੀ ਇਹ ਕੋਸ਼ਿਸ਼ ਰਹੀ ਹੈ ਕਿ ਇਕ ਯੋਗ ਅਤੇ ਨਿਵੇਸ਼ ਦੋਸਤਾਨਾ ਵਿਦੇਸੀ ਸਿੱਧੇ ਨਿਵੇਸ ਲਈ ਨੀਤੀ ਬਣਾਵੇ । ਇਹ ਸਭ ਕੁਝ ਦਾ ਇਰਾਦਾ ਵਿਦੇਸੀ ਸਿੱਧਾ ਨਿਵੇਸ਼ ਨੀਤੀ ਨੂੰ ਵਧੇਰੇ ਨਿਵੇਸ਼ ਦੋਸਤਾਨਾ ਬਨਾਉਣਾ ਅਤੇ ਨੀਤੀ ਵਿੱਚ ਆ ਰਹੀਆਂ ਉਹਨਾ ਰੁਕਾਵਟਾਂ ਨੂੰ ਦੂਰ ਕਰਨਾ ਹੈ ਜੋ ਦੇਸ਼ ਵਿਚ ਨਿਵੇਸ਼ ਦੇ ਪ੍ਰਵਾਹ ਵਿਚ ਰੁਕਾਵਟਾਂ ਪਾਉਂਦੀਆਂ ਹਨ । ਪਿਛਲੇ 6 ਸਾਲਾਂ ਵਿਚ ਇਸ ਦਿਸ਼ਾ ਵਲ ਕਦਮ ਚੁੱਕੇ ਗਏ ਹਨ ਜਿਸ ਦਾ ਫਲ ਵੀ ਅੱਜ ਸਾਡੇ ਸਾਹਮਣੇ ਹੈ ਸਬੂਤ ਵਜੋਂ ਦੇਸ਼ ਵਿਚ ਵਿਦੇਸੀ ਸਿਧੇ ਨਿਵੇਸ਼ ਦਾ ਪ੍ਰਵਾਹ ਦੀ ਮਾਤਰਾ ਲਗਾਤਾਰ ਵਧ ਰਹੀ ਹੈ । ਵਿਦੇਸੀ ਸਿਧੇ ਨਿਵੇਸ਼ ਦਾ ਵਿਸ਼ਵੀਕਰਣ ਅਤੇ ਸਰਲੀਕਰਣ ਦੇ ਰਸਤੇ ਨੂੰ ਜਾਰੀ ਰੱਖਦਿਆਂ ਸਰਕਾਰ ਨੇ ਵੱਖ ਵੱਖ ਖੇਤਰਾਂ ਵਿਚ ਵਿਦੇਸੀ ਸਿੱਧੇ ਨਿਵੇਸ਼ ਸੁਧਾਰ ਕੀਤੇ ਹਨ । ਵਿਦੇਸੀ ਸਿਧੇ ਨਿਵੇਸ਼ ਸੁਧਾਰਾਂ ਦੇ ਮੋਰਚਿਆਂ ਤੇ ਸਰਕਾਰ ਵਲੋਂ ਚੁੱਕੇ ਗਏ ਕਦਮਾਂ ਨਾਲ ਨਿਵੇਸ਼ ਦੀਆਂ ਸਹੂਲਤਾਂ ਅਤੇ ਈਜ਼ ਆਫ ਡੂਇੰਗ ਬਿਜਨਿਸ ਦੇ ਸਿੱਟੇ ਵਜੋਂ ਦੇਸ ਵਿਚ ਵਿਦੇਸ਼ੀ ਸਿਧੇ ਨਿਵੇਸ਼ ਦਾ ਪ੍ਰਵਾਹ ਵਧਿਆ ਹੈ । ਭਾਰਤ ਦੇ ਸਿੱਧੇ ਨਿਵੇਸ ਵਿਚ ਹੇਠਾਂ ਦਿੱਤੇ ਗਏ ਰੁਝਾਨ ਵਿਸ਼ਵ ਦੇ ਨਿਵੇਸ਼ਕਾਂ ਵਿਚ ਨਿਵੇਸ਼ ਦੀ ਇਕ ਤਰਜੀਹੀ ਮੰਜ਼ਿਲ ਦੀ ਪੁਸ਼ਟੀ ਕਰਦੇ ਹਨ ।
1. ਪਿਛਲੇ 6 ਸਾਲਾਂ  ਦੇ ਸਮੇਂ ਵਿੱਚ
(ਕੁੱਲ ਵਿਦੇਸੀ ਸਿੱਧੇ ਨਿਵੇਸ਼ ਦਾ ਪ੍ਰਵਾਹ 55% ਵਧਿਆ ਹੈ ਉਦਾਹਰਣ ਦੇ ਤੌਰ ਤੇ 2008-14 ਵਿੱਚ ਇਹ 231.37 ਬਿਲੀਅਨ ਅਮਰੀਕੀ ਡਾਲਰ ਸੀ ਜੋ 2014-20 ਤੱਕ ਵਧ ਕੇ 358.29 ਬਿਲੀਅਨ ਅਮਰੀਕੀ ਡਾਲਰ ਹੋ ਗਿਆ ਹੈ । ਵਿਦੇਸ਼ੀ ਸਿੱਧੇ ਨਿਵੇਸ਼ ਵਿੱਚ ਇਕਵਿਟੀ ਪ੍ਰਵਾਹ ਵੀ 57 % ਵਧਿਆ ਹੈ ਜੋ 2008-14 ਦੌਰਾਨ 160.46 ਬਿਲੀਅਨ ਅਮਰੀਕੀ ਡਾਲਰ ਸੀ, ਉਹ 2014-20 ਵਿੱਚ ਵਧ ਕੇ 252.42 ਬਿਲੀਅਨ ਅਮਰੀਕੀ ਡਾਲਰ ਹੋ ਗਿਆ ਹੈ ।
2. ਵਿੱਤੀ ਸਾਲ 2020-21ਅਪ੍ਰੈਲ ਤੋਂ ਅਗਸਤ 2020 ਦੌਰਾਨ ਵਿਦੇਸੀ ਸਿਧੇ ਨਿਵੇਸ਼ ਦਾ ਕੁਲ ਪ੍ਰਵਾਹ 35.73 ਬਿਲੀਅਨ ਅਮਰੀਕੀ ਡਾਲਰ ਪ੍ਰਾਪਤ ਹੋਇਆ ਹੈ । ਇਹ ਕਿਸੇ ਵੀ ਵਿਤੀ ਸਾਲ ਦੇ ਪਹਿਲੇ 5 ਮਹੀਨਿਆਂ ਵਿਚ ਸਭ ਤੋ ਜ਼ਿਆਦਾ ਹੈ ਅਤੇ 2019-20  ਦੇ 5 ਮਹੀਨਿਆਂ ਦੇ ਮੁਕਾਬਲੇ 13 ਫੀਸਦ ਜ਼ਿਆਦਾ ਹੈ ।ਐਫ.ਡੀ.ਆਈ. ਇਕਵਿਟੀ ਪ੍ਰਵਾਹ ਵਿੱਤੀ ਸਾਲ 2020-21 ਦੌਰਾਨ  27.10 ਬਿਲੀਅਨ ਅਮਰੀਕੀ ਡਾਲਰ ਪ੍ਰਾਪਤ ਹੋਇਆ ਹੈ ਇਹ ਵੀ ਕਿਸੇ ਵੀ ਵਿਤੀ ਸਾਲ ਦੇ ਪਹਿਲੇ 5 ਮਹੀਨਿਆਂ ਵਿਚ ਸਭ ਤੋਂ ਜ਼ਿਆਦਾ ਹੈ ਅਤੇ 2019-20  ਦੇ ਪਹਿਲੇ ਪੰਜ ਮਹੀਨਿਆਂ ਦੇ ਮੁਕਾਬਲੇ 16 ਫੀਸਦ ਜ਼ਿਆਦਾ ਹੈ ।
ਵਾਈ.ਬੀ.
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਲੇਖਾ, ਵਿੱਤ ਅਤੇ ਲੇਖਾ ਪ੍ਰੀਖਿਆ ਗਿਆਨ ਅਧਾਰ ਖੇਤਰ ਵਿੱਚ ਭਾਰਤ ਅਤੇ ਕੁਵੈਤ ਦਰਮਿਆਨ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਕੁਵੈਤ ਵਿੱਚ ਸਮਰੱਥਾ ਨਿਰਮਾਣ, ਲੇਖਾ, ਵਿੱਤ ਅਤੇ ਲੇਖਾ ਪ੍ਰੀਖਿਆ ਗਿਆਨ ਅਧਾਰ ਨੂੰ ਮਜ਼ਬੂਤ ਬਣਾਉਣ ਲਈ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ ਹੈ।
ਲਾਭ:
ਇਸ ਸਹਿਮਤੀ ਪੱਤਰ ਵਿੱਚ ਭਾਰਤ ਅਤੇ ਕੁਵੈਤ ਦੀਆਂ ਦੋ ਸੰਸਥਾਵਾਂ ਨੂੰ ਦਰਸਾਇਆ ਗਿਆ ਹੈ ਜੋ ਇਸ ਪ੍ਰਕਾਰ ਹਨ : -
- ਇੰਸਟੀਟਿਊਟ ਆਵ੍ ਚਾਰਟਰਡ ਅਕਾਊਟੈਂਟਸ ਆਵ੍ ਇੰਡੀਆ  ਅਤੇ ਕੁਵੈਤ ਅਕਾਊਂਟੈਂਟਸ ਐਂਡ ਆਡੀਟਰਸ ਐਸੋਸੀਏਸ਼ਨ  ਦੋਹਾਂ ਸੰਗਠਨਾਂ ਦੇ ਮੈਂਬਰਾਂ ਦੇ ਲਾਭ ਅਤੇ ਉਨ੍ਹਾਂ ਦੀ ਪੇਸ਼ੇਵਰ ਯੋਗਤਾ ਦੇ ਵਿਕਾਸ ਲਈ ਕੁਵੈਤ ਵਿੱਚ ਟੈਕਨੋਲੋਜੀ ਪ੍ਰੋਗਰਾਮਾਂ, ਸੈਮੀਨਾਰਾਂ ਅਤੇ ਸੰਮੇਲਨਾਂ ਦਾ ਪ੍ਰਬੰਧ ਕਰਨ ਲਈ ਮਿਲ ਕੇ ਕੰਮ ਕਰਨਗੇ । ਅਜਿਹੇ ਆਯੋਜਨਾਂ ਲਈ ਦੋਵੇਂ ਪੱਖ ਲਿਖਤੀ ਵਿੱਚ ਹੋਈ ਸਹਿਮਤੀ ਦੇ ਅਨੁਸਾਰ ਲਾਗਤਾਂ ਸਾਂਝੀਆਂ ਕਰਨਗੇ।
2. ਆਈਸੀਏਆਈ ਅਤੇ ਕੇਏਏਏ ਕਾਰਪੋਰੇਟ ਸ਼ਾਸਨ, ਤਕਨੀਕੀ ਖੋਜ ਅਤੇ ਸਲਾਹ-ਮਸ਼ਵਰਾ, ਗੁਣਵੱਤਾ ਭਰੋਸਾ, ਫੋਰੈਂਸਿਕ ਅਕਾਉਂਟਿੰਗ, ਲਘੂ ਅਤੇ ਮੀਡੀਅਮ ਪ੍ਰੈਕਟਿਸ ਨਾਲ ਸਬੰਧਿਤ ਮੁੱਦਿਆਂ, ਇਸਲਾਮਿਕ ਫਾਈਨੈਂਸ, ਟਿਕਾਊ ਪੇਸ਼ੇਵਰ ਵਿਕਾਸ  ਅਤੇ ਆਪਸੀ ਹਿਤਾਂ ਦੇ ਹੋਰ ਮੁੱਦਿਆਂ ਦੇ ਸਬੰਧ ਵਿੱਚ ਸੰਭਾਵਿਕ ਸਹਿਯੋਗ ਸਥਾਪਿਤ ਕਰਨ ਲਈ ਮਿਲ ਕੇ ਕੰਮ ਕਰਨਗੇ। ਆਈਸੀਏਆਈ ਅਤੇ ਕੇਏਏਏ ਦੋਵੇਂ ਸਹਿਯੋਗ, ਲੇਖਾ ਗਿਆਨ ਦੀ ਪ੍ਰਗਤੀ, ਪੇਸ਼ੇਵਰ ਵਿਕਾਸ ਅਤੇ ਟੈਕਨੋਲੋਜੀ ਆਯੋਜਨ , ਸੈਮੀਨਾਰ ਅਤੇ ਸੰਮੇਲਨ ਆਯੋਜਿਤ ਕਰਨ ਲਈ ਇਸ ਸਹਿਮਤੀ ਪੱਤਰ ਅਤੇ ਇਸ ਦੇ ਪ੍ਰਾਵਧਾਨਾਂ ਨੂੰ ਲਾਗੂ ਕਰਨ ਵਿੱਚ ਮਦਦ ਕਰਨਗੇ । ਕੇਏਏਏ ਅਜਿਹੇ ਆਯੋਜਨਾਂ ਲਈ ਆਯੋਜਨ ਸਥਲ ਉਪਲੱਬਧ ਕਰਵਾਏਗਾ ਅਤੇ ਆਪਣੇ ਵਿਦਿਆਰਥੀਆਂ ਅਤੇ ਫੈਕਲਟੀ ਮੈਂਬਰਾਂ ਨੂੰ ਅਜਿਹੇ ਆਯੋਜਨਾਂ ਵਿੱਚ ਹਿੱਸਾ ਲੈਣ ਲਈ ਪ੍ਰੋਤਸਾਹਿਤ ਕਰੇਗਾ ।
3. ਸਹਿਮਤੀ ਪੱਤਰ ਦੇ ਪ੍ਰਸਤਾਵਿਤ ਪ੍ਰਾਵਧਾਨਾਂ ਅਧੀਨ ਆਈਸੀਏਆਈ ਅਤੇ ਕੇਏਏਏ ਆਪਸੀ ਸਹਿਯੋਗ ਦੇ ਖੇਤਰ ਵਿੱਚ ਭਵਿੱਖ ਵਿੱਚ ਸੰਭਾਵਿਤ ਵਿਕਾਸ ਬਾਰੇ ਸਲਾਹ-ਮਸ਼ਵਰਾ ਕਰਨਗੇ। ਪਹਿਲੀ ਵਾਰ ਵਿੱਚ ਇਹ ਸਲਾਹ - ਮਸ਼ਵਰੇ ਗਠਨ ਅਤੇ ਸਹਿਯੋਗ ਅਤੇ ਦੋਹਾਂ ਸੰਗਠਨਾਂ ਦੇ ਪੇਸ਼ੇ ਅਤੇ ਮੈਂਬਰਾਂ ਨੂੰ ਕੰਟਰੋਲ ਕਰਨ ਲਈ ਬਾਹਰਲੇ ਰੈਗੂਲੇਟਰੀ ਅਤੇ ਸੈੱਲਫ ਰੈਗੂਲੇਟਰੀ ਫਰਮੇਵਰਕ ਅਤੇ ਉਪਾਅ ਬਾਰੇ ਇੱਕ ਦ੍ਰਿਸ਼ਟੀਕੋਣ ਪ੍ਰਾਪਤ ਕਰਨ ਉੱਤੇ ਅਧਾਰਿਤ ਹੋਣਗੇ । ਇਹ ਕਾਰਜ ਪ੍ਰਣਾਲੀ ਨੂੰ ਸੁਧਾਰਨ ਅਤੇ ਸਬੰਧਿਤ ਸੰਗਠਨਾਂ ਦੀ ਕੁਸ਼ਲਤਾ ਦੇ ਹਿੱਤ ਵਿੱਚ ਹੋਵੇਗਾ।
4. ਕੇਏਏਏ ਅਤੇ ਆਈਸੀਏਆਈ ਕੁਵੈਤੀ ਨਾਗਰਿਕਾਂ ਅਤੇ ਆਈਸੀਏਆਈ ਦੇ ਮੈਂਬਰਾਂ ਲਈ ਕੁਵੈਤ ਵਿੱਚ ਲੇਖਾ, ਵਿੱਤ ਅਤੇ ਲੇਖਾ ਪ੍ਰੀਖਿਆ ਦੇ ਖੇਤਰ ਵਿੱਚ ਅਲਪਕਾਲੀ ਪੇਸ਼ੇਵਰ ਕੋਰਸਾਂ ਦਾ ਪ੍ਰਸਤਾਵ ਰੱਖਣ ਵਿੱਚ ਸਹਿਯੋਗ ਕਰਨਗੇ ।
5 . ਆਈਸੀਏਆਈ ਅਤੇ ਕੇਏਏਏ ਆਪਸੀ ਹਿਤਾਂ ਦੇ ਪਹਿਚਾਣ ਕੀਤੇ ਗਏ ਖੇਤਰਾਂ ਵਿੱਚ ਸੰਭਾਵਿਭ ਸਹਿਯੋਗ ਸਥਾਪਿਤ ਕਰਨ ਲਈ ਮਿਲ ਕੇ ਕੰਮ ਕਰਨ ਬਾਰੇ ਉਚਿਤ ਕਦਮ ਉਠਾਣਗੇ ਅਤੇ ਪ੍ਰਯਤਨ ਕਰਨਗੇ । ਆਈਸੀਏਆਈ, ਕੇਏਏਏ ਦੇ ਸਹਿਯੋਗ ਨਾਲ ਕੁਵੈਤ ਸਰਕਾਰ/ਮੰਤਰਾਲਾ/ਕੇਏਏਏ ਮੈਂਬਰਾਂ ਅਤੇ ਕੁਵੈਤੀ ਨਾਗਰਿਕਾਂ ਲਈ ਟੈਕਨੋਲੋਜੀ ਪ੍ਰੋਗਰਾਮਾਂ ਦਾ ਪ੍ਰਸਤਾਵ ਰੱਖਣਗੇ ।
6 . ਕੁਵੈਤ ਵਿੱਚ ਭਾਰਤੀ ਚਾਰਟਰਡ ਅਕਾਉਂਟੈਂਟ ਬਰਾਦਰੀ, ਵਿੱਤੀ ਰਿਪੋਰਟਿੰਗ ਮਾਮਲਿਆਂ ਬਾਰੇ ਸਥਾਨਕ ਵਪਾਰੀ ਭਾਈਚਾਰੇ ਅਤੇ ਹਿਤਧਾਰਕਾਂ ਦੀ ਮਦਦ ਕਰ ਰਹੀ ਹੈ ਅਤੇ ਸਨਮਾਨ ਪ੍ਰਾਪਤ ਕਰ ਰਹੀ ਹੈ । ਪ੍ਰਸਤਾਵਿਤ ਐੱਮਓਯੂ ਨਾਲ ਕੁਵੈਤ ਵਿੱਚ ਭਾਰਤੀ ਚਾਰਟਕਡ ਅਕਾਊਂਟੈਂਟਸ ਦੀ ਸਕਾਰਾਤਮਿਕ ਛਵੀ  ਬਣਾਉਣ ਅਤੇ ਵਿਸ਼ਵਾਸ਼ ਮਜ਼ਬੂਤ ਕਰਨ ਵਿੱਚ ਮਦਦ ਮਿਲੇਗੀ।
ਜਸਟੀਫਿਕੇਸ਼ਨ
ਕ ) ਆਈਸੀਏਆਈ ਦੇ ਕੋਲ ਮੱਧ ਪੂਰਬ ਖੇਤਰ ਵਿੱਚ 6000 ਤੋਂ ਅਧਿਕ ਮੈਂਬਰਾਂ ਦੀ ਮਜ਼ਬੂਤ ਮੈਂਬਰਸ਼ਿਪ ਹੈ ਅਤੇ ਇਸ ਸਹਿਮਤੀ ਪੱਤਰ ਨਾਲ ਕੇਏਏਏ ਕੁਵੈਤ ਨੂੰ ਮਦਦ ਮਿਲਣ ਦੇ ਨਾਲ - ਨਾਲ ਕੁਵੈਤ ਤੋਂ ਇਸ ਖੇਤਰ ਦੇ ਆਈਸੀਏਆਈ ਦੇ ਮੈਂਬਰਾਂ ਨੂੰ ਲਾਭ ਹੋਣ ਦੇ ਇਲਾਵਾ ਪ੍ਰੋਤਸਾਹਨ ਵੀ ਮਿਲੇਗਾ ।
ਖ ) ਇਸ ਸਹਿਮਤੀ ਪੱਤਰ ਦਾ ਉਦੇਸ਼ ਆਈਸੀਏਆਈ ਮੈਂਬਰਾਂ, ਵਿਦਿਆਰਥੀਆਂ ਅਤੇ ਉਨ੍ਹਾਂ ਦੇ ਸੰਗਠਨਾਂ ਦੇ ਸਰਵਸ਼੍ਰੇਸ਼ਠ ਹਿਤ ਲਈ ਪਰਸਪਰ ਲਾਭਦਾਇਕ ਸਬੰਧਾਂ ਨੂੰ ਵਿਕਸਿਤ ਕਰਨ ਲਈ ਮਿਲ ਕੇ ਕੰਮ ਕਰਨਾ ਹੈ ।
ਵਣਜ ਤੇ ਉਦਯੋਗ ਮੰਤਰਾਲਾ
ਕੈਬਨਿਟ ਨੇ ਕਣਕ ਜਾਂ ਮੇਸਲਿਨ ਆਟੇ ਲਈ ਨਿਰਯਾਤ ਨੀਤੀ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਾਲੀ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ ਨੇ ਕਣਕ ਜਾਂ ਮੇਸਲਿਨ ਆਟੇ  ਲਈ ਨਿਰਯਾਤ ਰੋਕਾਂ/ਪਾਬੰਦੀ ਤੋਂ ਛੂਟ ਦੀ ਨੀਤੀ ਵਿੱਚ ਸੋਧ ਦੇ ਪ੍ਰਸਤਾਵ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਅਸਰ:
ਇਹ ਪ੍ਰਵਾਨਗੀ ਹੁਣ ਕਣਕ ਦੇ ਆਟੇ ਦੀ ਬਰਾਮਦ 'ਤੇ ਪਾਬੰਦੀ ਲਗਾਉਣ ਦੀ ਇਜਾਜ਼ਤ ਦੇਵੇਗੀ ਜੋ ਕਣਕ ਦੇ ਆਟੇ ਦੀਆਂ ਵਧਦੀਆਂ ਕੀਮਤਾਂ 'ਤੇ ਰੋਕ ਨੂੰ ਯਕੀਨੀ ਬਣਾਏਗੀ ਅਤੇ ਸਮਾਜ ਦੇ ਸਭ ਤੋਂ ਕਮਜ਼ੋਰ ਵਰਗਾਂ ਦੀ ਖੁਰਾਕ ਸੁਰੱਖਿਆ ਨੂੰ ਯਕੀਨੀ ਬਣਾਏਗੀ।
ਲਾਗੂ ਕਰਨ:
ਵਿਦੇਸ਼ੀ ਵਪਾਰ ਡਾਇਰੈਕਟੋਰੇਟ ਜਨਰਲ  ਇਸ ਪ੍ਰਭਾਵ ਲਈ ਇੱਕ ਨੋਟੀਫਿਕੇਸ਼ਨ ਜਾਰੀ ਕਰੇਗਾ।
ਪਿਛੋਕੜ:
ਰੂਸ ਅਤੇ ਯੂਕ੍ਰੇਨ ਕਣਕ ਦੇ ਪ੍ਰਮੁੱਖ ਨਿਰਯਾਤਕ ਹਨ ਜੋ ਕਣਕ ਦੇ ਆਲਮੀ ਵਪਾਰ ਦਾ ਕਰੀਬ 1/4 ਹਿੱਸਾ ਹੈ। ਉਨ੍ਹਾਂ ਦਰਮਿਆਨ ਟਕਰਾਅ ਕਾਰਨ ਆਲਮੀ ਕਣਕ ਦੀ ਸਪਲਾਈ ਚੇਨ ਵਿੱਚ ਵਿਘਨ ਪਿਆ ਜਿਸ ਕਾਰਨ ਭਾਰਤੀ ਕਣਕ ਦੀ ਮੰਗ ਵਧ ਗਈ। ਨਤੀਜੇ ਵਜੋਂ ਘਰੇਲੂ ਮੰਡੀ ਵਿੱਚ ਕਣਕ ਦੀ ਕੀਮਤ ਵਿੱਚ ਵਾਧਾ ਹੋਇਆ ਹੈ। ਦੇਸ਼ ਦੇ 1.4 ਅਰਬ ਲੋਕਾਂ ਦੀ ਖੁਰਾਕ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਲਈ ਮਈ 2022 ਵਿੱਚ ਕਣਕ ਦੀ ਬਰਾਮਦ 'ਤੇ ਪਾਬੰਦੀ ਲਗਾਉਣ ਦਾ ਫੈਸਲਾ ਲਿਆ ਗਿਆ ਸੀ।
ਹਾਲਾਂਕਿ, ਕਣਕ ਦੇ ਨਿਰਯਾਤ 'ਤੇ ਪਾਬੰਦੀ ਦੇ ਕਾਰਨ , ਵਿਦੇਸ਼ੀ ਮੰਡੀਆਂ ਵਿੱਚ ਕਣਕ ਦੇ ਆਟੇ ਦੀ ਮੰਗ ਵਧ ਗਈ ਹੈ ਅਤੇ ਭਾਰਤ ਤੋਂ ਇਸ ਦੇ ਨਿਰਯਾਤ ਵਿੱਚ ਅਪ੍ਰੈਲ-ਜੁਲਾਈ 2022 ਦੌਰਾਨ 2021 ਦੀ ਸਮਾਨ ਅਵਧੀ ਦੇ ਮੁਕਾਬਲੇ 200% ਦਾ ਵਾਧਾ ਦਰਜ ਕੀਤਾ ਗਿਆ ਹੈ।
ਅੰਤਰਰਾਸ਼ਟਰੀ ਬਜ਼ਾਰ ਵਿੱਚ ਕਣਕ ਦੇ ਆਟੇ ਦੀ ਮੰਗ ਵਧਣ ਕਾਰਨ ਘਰੇਲੂ ਬਜ਼ਾਰ ਵਿੱਚ ਕਣਕ ਦੇ ਆਟੇ ਦੀ ਕੀਮਤ ਵਿੱਚ ਮਹੱਤਵਪੂਰਨ ਵਾਧਾ ਹੋਇਆ ਹੈ।
ਇਸ ਤੋਂ ਪਹਿਲਾਂ ਕਣਕ ਦੇ ਆਟੇ ਦੀ ਬਰਾਮਦ 'ਤੇ ਰੋਕ ਜਾਂ ਕੋਈ ਪਾਬੰਦੀ ਨਾ ਲਗਾਉਣ ਦੀ ਨੀਤੀ ਸੀ। ਇਸ ਲਈ, ਖੁਰਾਕ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਅਤੇ ਦੇਸ਼ ਵਿੱਚ ਕਣਕ ਦੇ ਆਟੇ ਦੀਆਂ ਵਧਦੀਆਂ ਕੀਮਤਾਂ ਨੂੰ ਰੋਕਣ ਲਈ ਕਣਕ ਦੇ ਆਟੇ ਦੀ ਬਰਾਮਦ 'ਤੇ ਰੋਕਾਂ/ਪਾਬੰਦੀ ਤੋਂ ਛੂਟ ਵਾਪਸ ਲੈ ਕੇ ਨੀਤੀ ਵਿੱਚ ਅੰਸ਼ਕ ਸੋਧ ਦੀ ਜ਼ਰੂਰਤ ਸੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਕੁਆਲਿਟੀ'ਤੇ ਸਮਝੌਤਾ ਕੀਤੇ ਬਗੈਰ ਸੜਕ ਨਿਰਮਾਣ ਦੇ ਖਰਚਿਆਂ ਨੂੰ ਘਟਾਉਣ ‘ਤੇ ਕੇਂਦਰ ਸਰਕਾਰ ਦਾ ਧਿਆਨ: ਨਿਤਿਨ ਗਡਕਰੀ
ਕੇਂਦਰੀ ਟਰਾਂਸਪੋਰਟ ਮੰਤਰੀ ਨੇ ਉਦਯੋਗ ਨੂੰ 10 ਸਾਲਾਂ ਦੀ ਮਿਆਦ ਵਾਲਾ ਨੁਕਸਾਨ ਦੀ ਜ਼ਿੰਮੇਵਾਰੀ ਬਾਰੇ ਖਰੜਾ ਤਿਆਰ ਕਰਨ, ਸਰਕਾਰ ਦੀ ਤੁਰੰਤ ਸਹਾਇਤਾ ਲਈ ਅੰਤਰ ਰਾਸ਼ਟਰੀ ਟੈਕਨੋਲੋਜੀ ਦੀ ਵਰਤੋਂ ਕਰਨ ਲਈ ਕਿਹਾ
ਕੇਂਦਰੀ ਰੋਡ ਟਰਾਂਸਪੋਰਟਤੇ ਰਾਜਮਾਰਗ ਮੰਤਰੀ ਅਤੇ ਸੂਖਮ, ਲਘੂ ਤੇ ਦਰਮਿਆਨੇ ਉੱਦਮ ਮੰਤਰੀ, ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ ਹੈ ਕਿ ਸਰਕਾਰ ਦੀ ਨੀਤੀ ਸੜਕ ਨਿਰਮਾਣ ਖਰਚਿਆਂ ਵਿੱਚ ਕਮੀ ਨੂੰ ਯਕੀਨੀ ਬਣਾਉਣਾ ਅਤੇ ਇਸਦੀ ਗੁਣਵੱਤਾ ਵਿੱਚ ਸੁਧਾਰ ਲਿਆਉਣਾ ਹੈ। ਅੱਜ ਫਿੱਕੀ ਦੁਆਰਾ ਆਯੋਜਿਤ ਦੋ ਦਿਨਾ ਵਰਚੁਅਲ ਕਾਨਫਰੰਸ ਅਤੇ ਪ੍ਰਦਰਸ਼ਨੀ- ਬਿਟੂਮਨ ਅਤੇ ਸੜਕ ਨਿਰਮਾਣ  ਨੂੰ ਸੰਬੋਧਨ ਕਰਦਿਆਂ ਸ਼੍ਰੀ ਗਡਕਰੀ ਨੇ ਕਿਹਾ, ਸਰਕਾਰ ਇਸ ‘ਤੇ ਕੰਮ ਕਰ ਰਹੀ ਹੈ, ਪਰ ਹੋਰ ਕੀਤੇ ਜਾਣ ਦੀ ਜ਼ਰੂਰਤ ਹੈ।
ਮੰਤਰੀ ਨੇ ਸਨਅਤ ਨੂੰ ਸੜਕ ਨਿਰਮਾਣ ਵਿੱਚ ਪਲਾਸਟਿਕ ਅਤੇ ਰੱਬੜ ਦੇ ਰਹਿੰਦ-ਖੂੰਹਦ ਦੀ ਵਰਤੋਂ ਵਧਾਉਣ ਦੀ ਅਪੀਲ ਕੀਤੀ, ਜੋ ਵਾਤਾਵਰਣ ਦੀ ਸੰਭਾਲ ਲਈ ਵੀ ਸਹਾਈ ਹੁੰਦਾ ਹੈ। ਇਸ ਤੋਂ ਇਲਾਵਾ, ਸਟੀਲ ਪਲਾਂਟਾਂ ਅਤੇ ਫਲੈਸ਼ਾਂ ਤੋਂ ਤੇਲ ਦੀਆਂ ਸਲੈਗਾਂ ਵਰਗੇ ਕੂੜੇ ਦੀ ਵਰਤੋਂ ਨੂੰ ਵੀ ਉਤਸ਼ਾਹਿਤ ਕੀਤਾ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਸੜਕਾਂ ਦੇ ਨਿਰਮਾਣ ਵਿੱਚ ਸਥਾਨਕ ਉਤਪਾਦਾਂ, ਜਿਵੇਂ ਕਿ ਪਟਸਨ ਜਾਂ ਕੋਇਰ ਅਤੇ ਹੋਰ ਫਜ਼ੂਲ ਉਤਪਾਦਾਂ ਦੀ ਵਰਤੋਂ ਕਰਨ ਦਾ ਸੁਝਾਅ ਦਿੱਤਾ, ਜਿਸ ਨਾਲ ਨਾ ਸਿਰਫ ਸੜਕ ਦੀ ਜ਼ਿੰਦਗੀ ਵਧਦੀ ਹੈ, ਬਲਕਿ ਸਵਾਰੀ ਦਾ ਵਧੀਆ ਤਜੁਰਬਾ ਵੀ ਮਿਲਦਾ ਹੈ। ਉਨ੍ਹਾਂ ਕਿਹਾ, ਸਰਕਾਰ ਪ੍ਰੀਕਾਸਟ ਲਈ ਇੱਕ ਪੈਟਰਨ ਡਿਜ਼ਾਈਨ ਪ੍ਰਣਾਲੀ ਲੈ ਕੇ ਆਵੇਗੀ।
ਟੈਕਨੋਲੋਜੀ ਦੀ ਵਰਤੋਂ ਬਾਰੇ ਵਿਸਤਾਰ ਵਿੱਚ ਦੱਸਦਿਆਂ ਸ਼੍ਰੀ ਗਡਕਰੀ ਨੇ ਉਦਯੋਗ ਨੂੰ ਸੜਕ ਨਿਰਮਾਣ ਵਿੱਚ ਵਿਸ਼ਵ ਪੱਧਰੀ ਟੈਕਨੋਲੋਜੀ ਅਪਣਾਉਣ ਲਈ ਕਿਹਾ। ਉਨ੍ਹਾਂ ਉਦਯੋਗ ਨੂੰ ਬਿਟੂਮਨ ਸੜਕਾਂ ਦੇ ਨਿਰਮਾਣ ਲਈ 10 ਸਾਲਾਂ ਦੀ ਨੁਕਸਾਨ ਬਾਰੇ ਜ਼ਿੰਮੇਵਾਰੀ ਦੀ ਮਿਆਦ ਵਾਲੀ ਇੱਕ ਯੋਜਨਾ ਬਣਾਉਣ ਲਈ ਕਿਹਾ, ਜੋ ਇਸ ਸਮੇਂ 5 ਸਾਲਾਂ ਲਈ ਹੈ।
ਉਦਯੋਗ ਨੂੰ ਪੂਰਾ ਸਮਰਥਨ ਦੇਣ ਦਾ ਭਰੋਸਾ ਦਿੰਦਿਆਂ ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਸਰਕਾਰ ਖੁੱਲ੍ਹੇ ਵਿਚਾਰਾਂ ਵਾਲੀ, ਪਾਰਦਰਸ਼ੀ, ਸਮਾਂ-ਬੱਧ, ਨਤੀਜਾ ਮੁਖੀ ਅਤੇ ਗੁਣਵੱਤਾ ਪ੍ਰਤੀ ਵਚਨਬੱਧ ਹੈ। ਉਨ੍ਹਾਂ ਸਰਕਾਰ ਨੂੰ ਸਹਿਮਤ ਕਰਨ ਲਈ ਉਦਯੋਗ ਨੂੰ ਅਗੇ ਆਉਣ ਦਾ ਸੱਦਾ ਦਿੱਤਾ ਅਤੇ ਕਿਹਾ ਸਰਕਾਰ ਪ੍ਰਵਾਨਗੀਆਂ ਦੇਣ ਲਈ ਤਿਆਰ ਹੈ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ ਜੇ ਸੜਕਾਂ ਦੀ ਕੁਆਲਿਟੀ ਵਿੱਚ ਸੁਧਾਰ ਕੀਤਾ ਜਾਂਦਾ ਹੈ, ਤਾਂ ਬਿਟੂਮਨ ਸੜਕਾਂ ਦਾ ਹਿੱਸਾ ਗ੍ਰਾਮ ਪੰਚਾਇਤਾਂ ਤੋਂ ਜ਼ਿਲ੍ਹਾ ਸੜਕਾਂ, ਰਾਜ ਮਾਰਗਾਂ ਅਤੇ ਰਾਸ਼ਟਰੀ ਰਾਜਮਾਰਗਾਂ ਤੱਕ ਵਧੇਗਾ।
ਸ਼੍ਰੀ ਗਡਕਰੀ ਨੇ ਅੱਗੇ ਦੱਸਿਆ ਕਿ ਕੋਵਿਡ-19 ਦੇ ਬਾਵਜੂਦ ਸਰਕਾਰ ਤੇਜ਼ ਰਫਤਾਰ ਨਾਲ ਸੜਕਾਂ ਦਾ ਨਿਰਮਾਣ ਕਰ ਰਹੀ ਹੈ ਅਤੇ ਤੇਜ਼ੀ ਨਾਲ ਠੇਕੇ ਦੇ ਰਹੀ ਹੈ। ਉਨ੍ਹਾਂ ਕਿਹਾ, ਇਸ ਮੁਸ਼ਕਿਲ ਸਮੇਂ ਦੌਰਾਨ ਵੀ ਨਿਰਮਾਣ ਦੀ ਗਤੀ ਘੱਟ ਨਹੀਂ ਹੋਈ ਹੈ।
ਸੜਕ ਨਿਰਮਾਣ ਦੀ ਰਫਤਾਰ ਦੀ ਸ਼ਲਾਘਾ ਕਰਦਿਆਂ, ਫਿੱਕੀ ਪ੍ਰਧਾਨ ਡਾ. ਸੰਗੀਤਾ ਰੈੱਡੀ ਨੇ ਕਿਹਾ ਕਿ ਕੋਵਿਡ-19 ਦੀਆਂ ਚੁਣੌਤੀਆਂ ਦੇ ਬਾਵਜੂਦ, ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਦੇਸ਼ ਵਿੱਚ ਰਾਜਮਾਰਗਾਂ ਦੀ ਉਸਾਰੀ ਦੇ ਟੀਚੇ ਨੂੰ ਪਾਰ ਕਰ ਲਿਆ ਹੈ।
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਸਾਲ ਦੇ ਅੰਤ ਦੀ ਸਮੀਖਿਆ: ਪਸ਼ੂ ਪਾਲਣ ਅਤੇ ਡੇਅਰੀ ਵਿਭਾਗ
ਆਤਮ ਨਿਰਭਰ ਭਾਰਤ ਅਭਿਆਨ ਤਹਿਤ 15000 ਕਰੋੜ ਰੁਪਏ ਦਾ ਪਸ਼ੂ ਪਾਲਣ ਸੰਬੰਧਿਤ ਬੁਨਿਆਦੀ ਢਾਂਚਾ ਵਿਕਾਸ ਫੰਡ ਸਥਾਪਤ ਕੀਤਾ ਗਿਆ
ਦੇਸ਼ ਵਿਆਪੀ ਪਸ਼ੂਧਨ ਨਕਲੀ ਗਰੱਭਾਸ਼ਯ ਪ੍ਰੋਗਰਾਮ  ਪੜਾਅ II ਦੀ ਸ਼ੁਰੂਆਤ ਕੀਤੀ, 2.64 ਲੱਖ ਨਕਲੀ ਗਰਭ ਅਵਸਥਾਵਾਂ ਕੀਤੀਆਂ ਜਾ ਚੁੱਕੀਆਂ ਹਨ ਅਤੇ 1.73 ਲੱਖ ਕਿਸਾਨਾਂ ਨੇ ਇਸਦਾ ਲਾਹਾ ਲਿਆ ਹੈ
ਕਿਸਾਨ ਕ੍ਰੈਡਿਟ ਕਾਰਡਾਂ ਰਾਹੀਂ ਪ੍ਰਧਾਨ ਮੰਤਰੀ-ਕਿਸਾਨ ਲਾਭਪਾਤਰੀਆਂ ਨੂੰ ਰਿਆਇਤੀ ਉਧਾਰ ਦੇਣ ਲਈ ਵਿਸ਼ੇਸ਼ ਮੁਹਿੰਮ ਚਲਾਈ ਗਈ
 ਪਸ਼ੂ ਪਾਲਣ ਬੁਨਿਆਦੀ ਵਿਕਾਸ ਫੰਡ 
ਪ੍ਰਧਾਨ ਮੰਤਰੀ ਨੇ ਆਤਮ ਨਿਰਭਰ ਭਾਰਤ ਅਭਿਆਨ ਉਤਸ਼ਾਹ ਪੈਕੇਜ ਦੇ ਤਹਿਤ 15000 ਕਰੋੜ ਰੁਪਏ ਦੇ ਪਸ਼ੂ ਪਾਲਣ ਬੁਨਿਆਦੀ ਢਾਂਚਾ ਵਿਕਾਸ ਫੰਡ ਦੀ ਸਥਾਪਨਾ ਦਾ ਐਲਾਨ ਕੀਤਾ ਹੈ ।  ਡੇਅਰੀ ਪ੍ਰੋਸੈਸਿੰਗ ਅਤੇ ਵੈਲਯੂ ਐਡੀਸ਼ਨ ਬੁਨਿਆਦੀ ਢਾਂਚਾ  ਮੀਟ ਪ੍ਰੋਸੈਸਿੰਗ ਅਤੇ ਵੈਲਯੂ ਐਡ ਬੁਨਿਆਦੀ ਢਾਂਚਾ ਅਤੇ  ਪਸ਼ੂ ਪਾਲਣ, ਵਿਅਕਤੀਗਤ ਉੱਦਮੀਆਂ, ਨਿਜੀ ਕੰਪਨੀਆਂ, ਐਮਐਸਐਮਈਜ਼, ਫਾਰਮਰ ਪ੍ਰੋਡਿਉੱਸਰ ਐਸੋਸੀਏਸ਼ਨ  ਅਤੇ ਸੈਕਸ਼ਨ 8 ਕੰਪਨੀਆਂ ਰਾਹੀਂ ਪਸ਼ੂ ਫੀਡ ਫੈਕਟਰੀਆਂ ਸਥਾਪਤ ਅਤੇ ਉਤਸ਼ਾਹਤ ਕਰਨ ਲਈ. ਬੁਨਿਆਦੀ ਢਾਂਚਾ ਵਿਕਾਸ ਫੰਡ ਨੂੰ ਮਨਜ਼ੂਰੀ ਦੇ ਦਿੱਤੀ ਗਈ ਹੈ। ਸਾਰੀਆਂ ਯੋਗ ਕੰਪਨੀਆਂ ਨੂੰ 3 ਫੀਸਦ,ਦੀ ਵਿਆਜ ਰਿਆਇਤ ਦਰ ਦਿੱਤੀ ਗਈ ਹੈ। ਏ.ਆਈ.ਆਈ.ਡੀ.ਐਫ. ਦੇ ਤਹਿਤ ਹੁਣ ਤੱਕ ਬੈਂਕਾਂ ਵੱਲੋਂ 150 ਕਰੋੜ ਰੁਪਏ ਦੇ ਪ੍ਰੋਜੈਕਟ ਕਰਜ਼ੇ ਮਨਜ਼ੂਰ ਕੀਤੇ ਗਏ ਹਨ । ਯੋਗ ਕੰਪਨੀਆਂ https://ahidf.udyamimitra.in 'ਤੇ loansਨਲਾਈਨ ਲੋਨ ਲਈ ਬਿਨੈ ਕਰ ਸਕਦੀਆਂ ਹਨ ।
 ਪੜਾਅ II ਰਾਸ਼ਟਰੀ ਪਸ਼ੂਧਨ ਨਕਲੀ ਗਰੱਭਾਸ਼ਯ ਪ੍ਰੋਗਰਾਮ :
ਦੇਸ਼ ਦੇ 600 ਜ਼ਿਲ੍ਹਿਆਂ ਲਈ ਪ੍ਰਤੀ ਜ਼ਿਲ੍ਹੇ ਵਿਚ 20,000 ਬੋਵਾਈਨਜ਼ ਲਈ ਰਾਸ਼ਟਰੀ ਵਿਆਪੀ ਆਰਟੀਫਿਸ਼ਲ ਗਰੱਭਾਸ਼ਯ ਪ੍ਰੋਗਰਾਮਾਂ ਨੂੰ ਹਾਲ ਹੀ ਵਿਚ ਸਰਕਾਰ ਵੱਲੋਂ ਸਤੰਬਰ, 2019 ਵਿਚ ਲਾਂਚ ਕੀਤਾ ਗਿਆ ਸੀ ਜੋ ਨਸਲ ਸੁਧਾਰ ਲਈ 100 ਫੀਸਦ ਕੇਂਦਰੀ ਸਹਾਇਤਾ ਵਾਲਾ ਸਭ ਤੋਂ ਵੱਡਾ ਅਜਿਹੇ ਪ੍ਰੋਗਰਾਮਾਂ ਵਿਚੋਂ ਇਕ ਹੈ। “ਰਾਸ਼ਟਰੀ ਵਿਆਪੀ ਆਰਟੀਫਿਸ਼ੀਲ ਗਰੱਭਾਸ਼ਯ ਪ੍ਰੋਗਰਾਮ” ਫੇਜ਼ -1 ਦੇ ਤਹਿਤ, 76 ਲੱਖ ਬੋਵਾਈਨ ਕਵਰ ਕੀਤੇ ਗਏ ਹਨ। 90 ਲੱਖ ਏ.ਆਈ. ਕੀਤੇ ਗਏ ਹਨ ਅਤੇ 32 ਲੱਖ ਤੋਂ ਵੱਧ ਕਿਸਾਨਾਂ ਨੂੰ ਲਾਭ ਪਹੁੰਚਾਇਆ ਗਿਆ ਹੈ। ਰਾਸ਼ਟਰੀ ਪਸ਼ੂ ਧਨ ਨਕਲੀ ਗਰੱਭਧਾਰਣ ਪ੍ਰੋਗਰਾਮ ਦਾ ਦੂਜਾ ਪੜਾਅ 1 ਅਗਸਤ ਨੂੰ 604 ਜ਼ਿਲ੍ਹਿਆਂ  ਵਿੱਚ ਸ਼ੁਰੂ ਹੋਇਆ। ਹੁਣ ਤੱਕ 2.64 ਲੱਖ ਨਕਲੀ ਗਰਭ ਅਵਸਥਾਵਾਂ ਕੀਤੀਆਂ ਜਾ ਚੁੱਕੀਆਂ ਹਨ ਅਤੇ 1.73 ਲੱਖ ਕਿਸਾਨਾਂ ਨੇ ਇਸਦਾ ਲਾਭ ਪਹੁੰਚਾਇਆ ਗਿਆ ਹੈ ।
 ਡੇਅਰੀ ਸੈਕਟਰ ਲਈ ਕਾਰਜਸ਼ੀਲ ਕਰਜ਼ਿਆਂ ਉੱਤੇ ਵਿਆਜ ਇਕੱਠਾ ਕਰਨਾ
ਪਸ਼ੂ ਪਾਲਣ ਅਤੇ ਡੇਅਰੀ ਵਿਭਾਗ ਨੇ ਆਪਣੀ ਨਵੀਂ ਯੋਜਨਾ “ਡੇਅਰੀ ਸੈਕਟਰ ਲਈ ਕਾਰਜਸ਼ੀਲ ਪੂੰਜੀਗਤ ਕਰਜ਼ਿਆਂ ਉੱਤੇ ਵਿਆਜ ਸਬਵੀਜ਼ਨ” ਪੇਸ਼ ਕੀਤੀ ਹੈ। ਜੋ ਇਸ ਸਕੀਮ ਅਧੀਨ “ਡੇਅਰੀ ਸਹਿਕਾਰੀ ਅਤੇ ਸਹਾਇਕ ਉਤਪਾਦਕ ਸੰਗਠਨਾਂ ਦਾ ਸਮਰਥਨ ਕਰਦਾ ਹੈ” ਡੇਅਰੀ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ ਹੈ । ਐਸ.ਡੀ.ਸੀ.ਐਫ.ਪੀ.ਓ. ਸਕੀਮ ਦੇ ਵਿਆਜ ਸਬਵੇਸ਼ਨ ਕੰਪੋਨੈਂਟ ਦੇ ਤਹਿਤ ਹੁਣ ਤੱਕ 100.85 ਕਰੋੜ ਨੂੰ 16.10.2020 ਤੱਕ ਦੁੱਧ ਯੂਨੀਅਨਾਂ ਲਈ ਯੋਗ ਕੁੱਲ ਪੂੰਜੀਗਤ ਕਰਜ਼ਾ 8031.23 ਕਰੋੜ ਰੁਪਏ ਦੇ ਵਿਆਜ ਸਬਵੀਜ਼ਨ ਰਾਸ਼ੀ ਦੇ ਰੂਪ ਵਿੱਚ ਪ੍ਰਵਾਨਗੀ ਦਿੱਤੀ ਗਈ ਹੈ।
 ਪਸ਼ੂ ਪਾਲਣ ਅਤੇ ਡੇਅਰੀ ਫਾਰਮਰਾਂ ਲਈ ਕਿਸਾਨ ਕ੍ਰੈਡਿਟ ਕਾਰਡ 
ਕਿਸਾਨ ਕ੍ਰੈਡਿਟ ਕਾਰਡਾਂ ਰਾਹੀਂ ਪ੍ਰਧਾਨ ਮੰਤਰੀ-ਕਿਸਾਨ ਲਾਭਪਾਤਰੀਆਂ ਨੂੰ ਰਿਆਇਤੀ ਉਧਾਰ ਦੇਣ ਲਈ ਵਿਸ਼ੇਸ਼ ਮੁਹਿੰਮ ਚਲਾਈ ਗਈ ਹੈ। ਇਸ ਮੁਹਿੰਮ ਵਿੱਚ ਪਸ਼ੂ ਪਾਲਣ ਅਤੇ ਡੇਅਰੀ ਕਰਨ ਵਾਲੇ ਕਿਸਾਨਾਂ ਨੂੰ ਸ਼ਾਮਲ ਕੀਤਾ ਗਿਆ ਹੈ। ਇਹ ਅਜਿਹੇ ਕਿਸਾਨਾਂ ਨੂੰ ਰਿਆਇਤੀ ਵਿਆਜ ਦਰ 'ਤੇ ਸੰਸਥਾਗਤ ਉਧਾਰ ਤੱਕ ਪਹੁੰਚ ਪ੍ਰਾਪਤ ਕਰਨ ਦੇ ਯੋਗ ਬਣਾਏਗਾ। ਢਾਈ ਕਰੋੜ ਕਿਸਾਨਾਂ ਨੂੰ ਕਵਰ ਕੀਤਾ ਜਾਵੇਗਾ ਅਤੇ ਲਗਭਗ 2 ਲੱਖ ਕਰੋੜ ਰੁਪਏ ਦੇ ਕਰਜ਼ੇ ਦੇ ਪ੍ਰਵਾਹ ਨਾਲ ਫਾਇਦਾ ਹੋਵੇਗਾ। ਹੁਣ ਤੱਕ ਮਿਲਕ ਯੂਨੀਅਨਾਂ ਵੱਲੋਂ ਡੇਅਰੀ ਫਾਰਮਰਾਂ ਦੀਆਂ 51.23 ਲੱਖ ਅਰਜ਼ੀਆਂ ਇਕੱਤਰ ਕੀਤੀਆਂ ਜਾ ਚੁੱਕੀਆਂ ਹਨ ਅਤੇ 41.40 ਲੱਖ ਅਰਜ਼ੀਆਂ ਬੈਂਕਾਂ ਨੂੰ ਭੇਜੀਆਂ ਗਈਆਂ ਹਨ।
APS/MG
(
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਹਿਮੰਤ ਬਿਸਵਾ ਸਰਮਾ ਨੂੰ ਅਸਾਮ ਦੇ ਮੁੱਖ ਮੰਤਰੀ ਦੇ ਅਹੁਦੇ ਦੀ ਸਹੁੰ ਚੁੱਕਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਹਿਮੰਤ ਬਿਸਵਾ ਸਰਮਾ ਨੂੰ ਅਸਾਮ ਦੇ ਮੁੱਖ ਮੰਤਰੀ ਦੇ ਅਹੁਦੇ ਅਤੇ ਹੋਰ ਮੰਤਰੀਆਂ ਨੂੰ ਆਪਣੇ ਅਹੁਦਿਆਂ ਦੀ ਸਹੁੰ ਚੁੱਕਣ ‘ਤੇ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਹਿਮੰਤ ਬਿਸਵਾ ਸਰਮਾ ਜੀ ਅਤੇ ਅੱਜ ਸਹੁੰ ਚੁੱਕਣ ਵਾਲੇ ਹੋਰ ਮੰਤਰੀਆਂ ਨੂੰ ਵਧਾਈਆਂ ਦਿੰਦਾ ਹਾਂ। ਮੈਨੂੰ ਪੂਰਾ ਯਕੀਨ ਹੈ ਕਿ ਇਹ ਟੀਮ ਅਸਾਮ ਵਿੱਚ ਵਿਕਾਸ ਦੀ ਯਾਤਰਾ ਨੂੰ ਹੋਰ ਤੇਜ਼ ਕਰਨ ਅਤੇ ਲੋਕਾਂ ਦੀਆਂ ਆਕਾਂਖਿਆਵਾਂ ਨੂੰ ਪੂਰਾ ਕਰਨ ਵਿੱਚ ਸਫਲ ਰਹੇਗੀ।”
ਸ਼੍ਰੀ ਮੋਦੀ ਨੇ ਸਾਬਕਾ ਮੁੱਖ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਦੇ ਯੋਗਦਾਨ ਦੀ ਵੀ ਪ੍ਰਸ਼ੰਸਾ ਕੀਤੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ, "ਮੇਰੇ ਮਹੱਤਵਪੂਰਨ ਸਹਿਯੋਗੀ ਸਰਬਾਨੰਦ ਸੋਨੋਵਾਲ ਜੀ ਨੇ ਪਿਛਲੇ ਪੰਜ ਵਰ੍ਹੇ ਇੱਕ ਜਨ ਸਮਰਥਕ ਅਤੇ ਵਿਕਾਸ ਸਮਰਥਕ ਪ੍ਰਸ਼ਾਸਨ ਦੀ ਅਗਵਾਈ ਕੀਤੀ। ਅਸਾਮ ਦੀ ਪ੍ਰਗਤੀ ਅਤੇ ਰਾਜ ਵਿੱਚ ਪਾਰਟੀ ਨੂੰ ਮਜ਼ਬੂਤ ਬਣਾਉਣ ਦੀ ਦਿਸ਼ਾ ਵਿੱਚ ਉਨ੍ਹਾਂ ਨੇ ਇੱਕ ਵੱਡਾ ਯੋਗਦਾਨ ਦਿੱਤਾ ਹੈ।"
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਸ਼ਿਲਪਕਾਰੀ ਟ੍ਰੇਨਿੰਗ ਯੋਜਨਾ  - ਪੜਾਅ II ਦੇ ਅਧੀਨ ਸੈਸ਼ਨ 2019  ਲਈ ਆਲ ਇੰਡੀਆ ਟ੍ਰੇਡ ਟੈਸਟ  2020 ਦੇ ਨਤੀਜਿਆਂ ਦਾ ਐਲਾਨ
ਮਿਤੀ 31.05.2021 ਨੂੰ ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ  ਦੇ ਡਾਇਰੈਕਟੋਰੇਟ ਜਨਰਲ ਆਫ਼ ਟਰੇਨਿੰਗ  ਨੇ ਸ਼ਿਲਪਕਾਰੀ ਟ੍ਰੇਨਿੰਗ ਯੋਜਨਾ  ਦੇ ਅਧੀਨ ਏਆਈਟੀਟੀ 2020 ਦੇ ਨਤੀਜਿਆਂ ਨੂੰ ਜਾਰੀ ਕੀਤਾ| ਜਿਸ ਨੂੰ 01.06.2021 ਤੋਂ ਸਾਲ 2019 ਦੇ ਸੈਸ਼ਨ  ਲਈ ਲਗਭਗ 15,000 ਉਦਯੋਗਿਕ ਸਿਖਲਾਈ ਸੰਸਥਾਵਾਂ  ਵਿੱਚ ਲਾਗੂ ਕੀਤਾ ਜਾਵੇਗਾ| ਇਸਦੇ ਨਤੀਜੇ https://ncvtmis.gov.in/pages/marksheet/validate.aspx ’ਤੇ ਉਪਲਬਧ ਹਨ|
ਸੀਟੀਐੱਸ ਅਧੀਨ ਸਿਖਿਆਰਥੀਆਂ ਦੀਆਂ ਕੰਪਿਊਟਰ ਅਧਾਰਤ ਟੈਸਟ  ਸਮੇਤ ਏਆਈਟੀਟੀ 2020 ਦੀਆਂ ਪ੍ਰੀਖਿਆਵਾਂ ਜੁਲਾਈ 2020 ਵਿੱਚ ਹੋਣੀਆਂ ਸਨ ਪਰ ਕੋਵਿਡ-19 ਦੇ ਕਾਰਨ ਦੇਸ਼ ਵਿਆਪੀ ਲੌਕਡਾਊਨ ਦੇ ਕਾਰਣ ਆਈਟੀਆਈ ਦੇ ਮੁੜ ਖੋਲ੍ਹਣ ਦਾ ਸਮਾਂ ਸਿਰਫ ਸਤੰਬਰ-ਅਕਤੂਬਰ, 2020 ਤੱਕ ਪਹੁੰਚ ਗਿਆ ਸੀ ਅਤੇ ਕੁਝ ਰਾਜਾਂ ਵਿੱਚ ਤਾਂ ਆਈਟੀਆਈ ਇਸਤੋਂ ਵੀ ਲੇਟ ਖੁੱਲ੍ਹੀਆਂ ਸਨ। ਇਸ ਤਰ੍ਹਾਂ, 1600 ਘੰਟੇ ਦੇ ਸਿਲੇਬਸ ਦੀ ਸਿਖਲਾਈ ਨੂੰ ਪੂਰਾ ਕਰਨ ਲਈ ਸੈਸ਼ਨ ਨੂੰ ਵਧਾ ਦਿੱਤਾ ਗਿਆ ਸੀ| ਡਾਇਰੈਕਟੋਰੇਟ ਜਨਰਲ ਆਫ਼ ਟ੍ਰੇਨਿੰਗ  ਹੇਠਾਂ ਦਿੱਤੇ ਅਨੁਸਾਰ ਪ੍ਰੀਖਿਆਵਾਂ ਨੂੰ ਨਿਰਧਾਰਤ ਅਤੇ ਨਿਯਮਤ ਕੀਤਾ:
i. ਪ੍ਰੈਕਟੀਕਲ ਅਤੇ ਇੰਜੀਨੀਅਰਿੰਗ ਡਰਾਇੰਗ ਵਿਸ਼ਿਆਂ ਨੂੰ ਰਾਜਾਂ ਦੀ ਤਿਆਰੀ ਦੇ ਅਧਾਰ ’ਤੇ 4 ਪੜਾਵਾਂ  ਅਤੇ ਅਪ੍ਰੈਲ, 2021) ਵਿੱਚ ਆਯੋਜਿਤ ਕੀਤਾ ਗਿਆ ਸੀ| ਸਿਧਾਂਤਕ ਹਿੱਸਾ  ਨੂੰ ਕੰਪਿਊਟਰ ਅਧਾਰਤ ਟੈਸਟ  ਵਿੱਚ ਪੜਾਅਵਾਰ ਤਰੀਕੇ ਨਾਲ ਦੋ ਸੈਸ਼ਨਾਂ ਦੀ ਬਜਾਏ  3 ਘੰਟੇ ਦੀ ਮਿਆਦ ਦੇ ਇੱਕੋ ਸੈਸ਼ਨ ਵਿੱਚ ਰੱਖਿਆ ਗਿਆ ਸੀ| ਇਹ ਉਪਾਅ ਕੋਵਿਡ ਹਾਲਾਤਾਂ ਦੇ ਅਨੁਸਾਰ ਅਤੇ ਸਿਖਿਆਰਥੀਆਂ ਦੀ ਸਹਾਇਤਾ ਦੇ ਲਈ ਲਏ ਗਏ ਸਨ|
ii. ਉਹ ਸਿਖਿਆਰਥੀ ਜੋ ਕਿਸੇ ਕਾਰਨ ਕਰਕੇ ਇਨ੍ਹਾਂ ਪ੍ਰੀਖਿਆਵਾਂ ਵਿੱਚ ਸ਼ਾਮਲ ਨਹੀਂ ਹੋ ਸਕੇ ਸਨ, ਉਨ੍ਹਾਂ ਨੂੰ ਪੂਰਕ ਪ੍ਰੀਖਿਆਵਾਂ ਦੇ ਨਾਲ-ਨਾਲ ਪ੍ਰਵੇਸ਼ ਕਰਨ ਦੀ ਆਗਿਆ ਹੋਵੇਗੀ, ਜੋ ਮੌਜੂਦਾ ਹਾਲਤਾਂ ਦੇ ਅਨੁਸਾਰ ਤਰਜੀਹੀ ਤੌਰ ’ਤੇ ਅਗਲੇ ਦੋ ਮਹੀਨਿਆਂ ਵਿੱਚ ਹੋਣੀਆਂ ਹਨ|
iii. ਸਿਖਿਆਰਥੀਆਂ ਦੀਆਂ ਦੂਰੀਆਂ ਨੂੰ ਵੇਖਦਿਆਂ ਆਈਟੀਆਈ ਨੂੰ ਪ੍ਰੈਕਟੀਕਲ ਅਤੇ ਇੰਜੀਨੀਅਰਿੰਗ ਅਤੇ ਡਰਾਇੰਗ ਵਿਸ਼ਿਆਂ ਲਈ ਸੈਲਫ਼-ਸੈਂਟਰ ਬਣਾਇਆ ਗਿਆ ਸੀ| ਹਾਲਾਤਾਂ ਨੂੰ ਦੇਖਦਿਆਂ ਸੀਬੀਟੀ ਲਈ ਕੁਝ ਪ੍ਰਾਈਵੇਟ ਆਈਟੀਆਈ ਵੀ ਕੇਂਦਰ ਬਣਾਏ ਗਏ ਸਨ|
ਸਾਲ 2019 ਦੇ ਸੈਸ਼ਨ ਦੇ ਇੱਕ ਸਾਲ ਦੇ ਟਰੇਡ ਵਿੱਚ ਕੁੱਲ 2,45,574 ਸਿਖਿਆਰਥੀ ਪ੍ਰੀਖਿਆਵਾਂ ਵਿੱਚ ਬੈਠੇ ਸਨ, ਜਿਸ ਵਿੱਚੋਂ 1,75,938 ਸਿਖਿਆਰਥੀਆਂ ਨੇ ਪ੍ਰੀਖਿਆਵਾਂ ਪਾਸ ਕੀਤੀਆਂ ਹਨ, ਇਸ ਤਰ੍ਹਾਂ ਪਾਸ ਪ੍ਰਤੀਸ਼ਤਤਾ 71.6% ਰਹੀ ਹੈ।
ਜੇ ਸਿਖਿਆਰਥੀ ਆਏ ਨਤੀਜਿਆਂ ਦੇ ਸੰਬੰਧ ਵਿੱਚ ਸ਼ਿਕਾਇਤ ਕਰਨਾ ਚਾਹੁੰਦੇ ਹਨ ਤਾਂ ਉਹ ਨਤੀਜਿਆਂ ਦੇ ਨਾਲ-ਨਾਲ ਐੱਨਸੀਵੀਟੀਐੱਮਆਈਐੱਸ ਪੋਰਟਲ ਵਿੱਚ ਸ਼ਾਮਲ ਸ਼ਿਕਾਇਤ ਨਿਵਾਰਣ ਟੂਲ ਦੀ ਵਰਤੋਂ ਕਰ ਸਕਦੇ ਹਨ|
ਅਭਿਆਸ ਦੇ ਅਨੁਸਾਰ, ਰਾਜ ਦੇ ਪੱਧਰ ’ਤੇ ਵੱਖ-ਵੱਖ ਆਈਟੀਆਈਜ਼ ਦੀ ਭਾਗੀਦਾਰੀ ਨਾਲ ਕਨਵੋਕੇਸ਼ਨ ਸਮਾਰੋਹ ਆਯੋਜਿਤ ਕੀਤੇ ਜਾਂਦੇ ਹਨ| ਰਾਜ ਡਾਇਰੈਕਟੋਰੇਟਸ ਨੂੰ ਬੇਨਤੀ ਕੀਤੀ ਜਾਵੇਗੀ ਕਿ ਉਹ ਆਪਣੇ ਅਨੁਸਾਰ ਕਨਵੋਕੇਸ਼ਨ ਸਮਾਰੋਹ ਨੂੰ ਆਯੋਜਿਤ ਕਰਵਾਉਣ। ਦੇਸ਼ ਦੇ ਟੋਪਰਾਂ ਨੂੰ ਦੇਸ਼ ਪੱਧਰ ’ਤੇ 15 ਜੁਲਾਈ ਨੂੰ ਰਾਸ਼ਟਰੀ ਹੁਨਰ ਦਿਵਸ ਵੇਲੇ ਸਹੂਲਤ ਦਿੱਤੀ ਜਾ ਸਕਦੀ ਹੈ|
ਵਿੱਤ ਮੰਤਰਾਲਾ
ਆਮਦਨ ਕਰ ਵਿਭਾਗ ਨੇ ਦਿੱਲੀ, ਪੰਜਾਬ ਅਤੇ ਪੱਛਮੀ ਬੰਗਾਲ ਵਿੱਚ ਤਲਾਸ਼ੀਆਂ ਲਈਆਂ
ਇਨਕਮ ਟੈਕਸ ਵਿਭਾਗ ਨੇ 18.09.2021 ਨੂੰ ਦਿੱਲੀ, ਪੰਜਾਬ ਅਤੇ ਕੋਲਕਾਤਾ ਵਿੱਚ ਕਾਰਪੋਰੇਟ ਦਫਤਰਾਂ ਵਾਲੇ ਟੈਕਸਟਾਈਲ ਅਤੇ ਫਿਲਾਮੈਂਟ ਯਾਰਨ ਦੇ ਨਿਰਮਾਣ ਵਿੱਚ ਸ਼ਾਮਲ ਭਾਰਤ ਦੇ ਇੱਕ ਪ੍ਰਮੁੱਖ ਕਾਰੋਬਾਰੀ ਘਰਾਣੇ ਦੀ ਤਲਾਸ਼ੀ ਅਤੇ ਜ਼ਬਤੀ ਦੀ ਕਾਰਵਾਈ ਸੰਚਾਲਤ ਕੀਤੀ।
ਤਲਾਸ਼ੀ ਦੀ ਕਾਰਵਾਈ ਦੌਰਾਨ, ਬਹੁਤ ਸਾਰੇ ਇਨਕ੍ਰਿਮੀਨੇਟਿੰਗ ਦਸਤਾਵੇਜ਼, ਖੁੱਲੀਆਂ ਸ਼ੀਟਾਂ, ਡਾਇਰੀਆਂ, ਡਿਜੀਟਲ ਪ੍ਰਮਾਣ ਆਦਿ ਬਰਾਮਦ ਕੀਤੇ ਗਏ ਹਨ ਜੋ ਸਮੂਹ ਵੱਲੋਂ ਉਸ ਦੀਆਂ ਭਾਰਤੀ ਸੰਸਥਾਵਾਂ ਵਿੱਚ ਬੇਹਿਸਾਬੇ ਫੰਡ ਵਾਪਸ ਭੇਜਣ, ਵਿਭਾਗ ਨੂੰ ਬਿਨਾਂ ਦੱਸੇ ਵਿਦੇਸ਼ੀ ਬੈਂਕ ਖਾਤੇ ਰੱਖਣ ਦੇ ਮਾਮਲਿਆਂ ਵਿੱਚ ਸ਼ਾਮਲ ਹੋਣ ਦਾ ਸੰਕੇਤ ਦਿੰਦੇ ਹਨ। ਖਾਤਿਆਂ ਦੀ ਕਿਤਾਬਾਂ ਦੇ ਬਾਹਰ ਲੈਣ -ਦੇਣ, ਜ਼ਮੀਨੀ ਸੌਦਿਆਂ ਵਿੱਚ ਨਕਦ ਲੈਣ -ਦੇਣ,ਖਾਤਿਆਂ ਦੀਆਂ ਕਿਤਾਬਾਂ ਵਿੱਚ ਡੈਬਿਟ ਕੀਤੇ ਗਏ ਜਾਅਲੀ ਖਰਚੇ, ਬੇਹਿਸਾਬਾ ਨਕਦ ਖਰਚ, ਐਂਟਰੀ ਆਪਰੇਟਰਾਂ ਤੋਂ ਲਈਆਂ ਗਈਆਂ ਅਕੋਮੋਡੇਸ਼ਨ ਐਂਟਰੀਆਂ ਦੇ ਠੋਸ ਸਬੂਤ ਇਕੱਠੇ ਕੀਤੇ ਗਏ ਹਨ।
ਸਮੂਹ ਨੇ ਤਕਰੀਬਨ 350 ਕਰੋੜ ਰੁਪਏ ਦੇ ਬੇਹਿਸਾਬ ਫੰਡਾਂ ਨੂੰ ਆਪਣੇ ਵਿਦੇਸ਼ੀ ਬੈਂਕ ਖਾਤਿਆਂ ਵਿੱਚ ਮੇਨਟੇਨ ਕੀਤਾ ਹੈ ਅਤੇ ਇਹਨਾਂ ਫੰਡਾਂ ਨੂੰ ਟੈਕਸ ਹੈਵਨਸ ਵਿੱਚ ਜਾਅਲੀ ਸੰਸਥਾਵਾਂ ਰਾਹੀਂ ਆਪਣੇ ਕਾਰੋਬਾਰ ਵਿੱਚ ਵਾਪਸ ਭੇਜ ਦਿੱਤਾ ਹੈ। ਜਾਂਚ ਦੌਰਾਨ ਜੋ ਮੋਡਸ ਓਪਰੇਂਡੀ ਸਾਹਮਣੇ ਆਈ ਹੈ ਉਸ ਅਨੁਸਾਰ ਸਮੂਹ ਨੇ ਵਿਦੇਸ਼ੀ ਇਕਾਈਆਂ ਰਾਹੀਂ ਸਮੂਹ ਦੇ ਕੰਟਰੋਲ ਅਧੀਨ, ਵਿਦੇਸ਼ੀ ਮੁਦਰਾ ਪਰਿਵਰਤਨਸ਼ੀਲ ਬਾਂਡਾਂ ਵਿੱਚ ਨਿਵੇਸ਼ ਨਾਲ ਜੁੜੀ ਹੋਈ ਸੀ, ਜੋ ਇਸਦੀ ਮੁੱਖ ਸੰਸਥਾ ਵੱਲੋਂ ਜਾਰੀ ਕੀਤੀ ਗਈ ਸੀ, ਅਤੇ ਬਾਅਦ ਵਿੱਚ ਭੁਗਤਾਨਾਂ ਵਿੱਚ ਡਿਫਾਲਟਰ ਹੋਣ ਦੀ ਆੜ ਵਿੱਚ, ਇਸਨੂੰ ਕੰਪਨੀ ਦੇ ਸ਼ੇਅਰਾਂ ਵਿੱਚ ਬਦਲ ਦਿੱਤਾ ਗਿਆ ਸੀ। ਇਹ ਵੀ ਦੇਖਿਆ ਗਿਆ ਕਿ ਵਿਦੇਸ਼ੀ ਕੰਪਨੀਆਂ ਅਤੇ ਟਰੱਸਟਾਂ ਨੂੰ ਬੇਹਿਸਾਬ ਫੰਡਾਂ ਦੇ ਪ੍ਰਬੰਧਨ ਲਈ ਪ੍ਰਬੰਧਨ ਫੀਸ ਅਦਾ ਕੀਤੀ ਜਾ ਰਹੀ ਸੀ। ਹਾਲਾਂਕਿ ਆਮਦਨ ਟੈਕਸ ਰਿਟਰਨ ਦੇ ਸ਼ਡਿਊਲ ਐੱਫਏ ਵਿੱਚ ਕੰਪਨੀਆਂ ਅਤੇ ਬੈਂਕ ਖਾਤਿਆਂ ਦੇ ਰੂਪ ਵਿੱਚ ਮਲਕੀਅਤ/ਪ੍ਰਬੰਧਤ ਵਿਦੇਸ਼ੀ ਸੰਪਤੀਆਂ ਦਾ ਖੁਲਾਸਾ ਕਰਨ ਦੀ ਇੱਕ ਵਿਸ਼ੇਸ਼ ਜ਼ਰੂਰਤ ਹੈ, ਪਰ ਸਮੂਹ ਵੱਲੋਂ ਵਿਭਾਗ ਨੂੰ ਇਸਦਾ ਖੁਲਾਸਾ ਨਹੀਂ ਕੀਤਾ ਗਿਆ ਹੈ।
ਨਕਦੀ ਵਿੱਚ ਅਸਪਸ਼ਟ ਨਿੱਜੀ ਖਰਚਿਆਂ ਨਾਲ ਜੁੜੇ ਖਾਤਿਆਂ ਦੇ ਵੇਰਵੇ ਕੰਪਨੀ ਦੇ ਮੁੱਖ ਦਫਤਰਾਂ ਵਿੱਚੋਂ ਇੱਕ ਵਿੱਚ ਸਾਵਧਾਨੀ ਨਾਲ ਰੱਖੇ ਗਏ ਪਾਏ ਗਏ ਹਨ। ਪ੍ਰਮਾਣ ਇਕੱਠੇ ਕੀਤੇ ਗਏ ਹਨ ਕਿ ਕੰਪਨੀ ਦੇ ਖਾਤਿਆਂ ਵਿੱਚ ਜਾਅਲੀ ਖਰਚਿਆਂ ਅਤੇ ਜ਼ਮੀਨੀ ਸੌਦਿਆਂ ਵਿੱਚ ਨਕਦ ਲੈਣ-ਦੇਣ ਨੂੰ ਡੈਬਿਟ ਕਰਕੇ ਲਗਭਗ 100 ਕਰੋੜ ਰੁਪਏ ਪੈਦਾ ਕੀਤੇ ਗਏ ਸਨ।
ਤਲਾਸ਼ੀ ਮੁਹਿੰਮ ਅਜੇ ਵੀ ਜਾਰੀ ਹੈ ਅਤੇ ਹੋਰ ਜਾਂਚ ਪ੍ਰਗਤੀ ਤੇ ਹੈ।
----------------
ਆਰਐਮ/ਕੇਐਮਐਨ
(Visitor Counter : 108
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਕਿਹਾ ਹੈ ਕਿ ਮਹਾਰਾਸ਼ਟਰ ਨੂੰ ਹੁਣ ਤੱਕ ਭਾਰਤ ਵਿਚ ਆਕਸੀਜਨ ਦੀ ਸਭ ਤੋਂ ਵੱਧ ਮਾਤਰਾ ਮਿਲੀ ਹੈ;
ਇਸ ਵੇਲੇ ਆਕਸੀਜਨ ਪੈਦਾ ਕਰਨ ਦੀ ਸਮਰੱਥਾ ਦਾ 110% ਉਤਪਾਦਨ ਕੀਤਾ ਜਾ ਰਿਹਾ ਹੈ ਅਤੇ ਉਦਯੋਗਿਕ ਇਸਤੇਮਾਲ ਲਈ ਉਪਲਬਧ ਸਾਰੀ ਆਕਸੀਜਨ ਨੂੰ ਡਾਕਟਰੀ ਵਰਤੋਂ ਵੱਲ ਮੋੜਿਆ ਜਾ ਰਿਹਾ ਹੈ : ਸ਼੍ਰੀ ਗੋਇਲ
ਕੇਂਦਰੀ ਰੇਲਵੇ, ਵਣਜ ਅਤੇ ਉਦਯੋਗ, ਖਪਤਕਾਰ ਮਾਮਲੇ ਅਤੇ ਖੁਰਾਕ ਤੇ ਜਨਤਕ ਵੰਡ ਮੰਤਰੀ ਸ੍ਰੀ ਪੀਯੂਸ਼ ਗੋਇਲ ਨੇ ਅੱਜ ਕਿਹਾ ਕਿ ਭਾਰਤ ਸਰਕਾਰ ਸਾਰੇ ਹਿੱਸੇਦਾਰਾਂ ਨਾਲ ਮਿਲ ਕੇ ਭਾਰਤ ਵਿਚ ਵੱਧ ਤੋਂ ਵੱਧ ਆਕਸੀਜਨ ਉਤਪਾਦਨ ਨੂੰ ਯਕੀਨੀ ਬਣਾ ਰਹੀ ਹੈ। ਇੱਕ ਟਵੀਟ ਵਿੱਚ, ਉਨ੍ਹਾਂ ਕਿਹਾ ਕਿ ਅਸੀਂ ਇਸ ਸਮੇਂ ਆਕਸੀਜਨ ਪੈਦਾ ਕਰਨ ਦੀ ਸਮਰੱਥਾ ਦਾ 110% ਉਤਪਾਦਨ ਕਰ ਰਹੇ ਹਾਂ ਅਤੇ ਉਦਯੋਗਿਕ ਵਰਤੋਂ ਤੋਂ ਲੈ ਕੇ ਸਾਰੀ ਉਪਲਬਧ ਆਕਸੀਜਨ ਨੂੰ ਮੈਡੀਕਲ ਵਰਤੋਂ ਵੱਲ ਤਬਦੀਲ ਕਰ ਰਹੇ ਹਾਂ । ਸ੍ਰੀ ਗੋਇਲ ਨੇ ਕਿਹਾ ਕਿ ਕੇਂਦਰ ਉਨ੍ਹਾਂ ਦੀਆਂ ਜ਼ਰੂਰਤਾਂ ਦਾ ਜਾਇਜ਼ਾ ਲੈਣ ਅਤੇ ਉਨ੍ਹਾਂ ਦੀ ਵੱਧ ਤੋਂ ਵੱਧ ਸੰਭਵ ਮਦਦ ਲਈ ਰੋਜ਼ਾਨਾ ਰਾਜ ਸਰਕਾਰਾਂ ਨਾਲ ਸੰਪਰਕ ਵਿੱਚ ਹੈ। ਉਨ੍ਹਾਂ ਇਹ ਵੀ ਕਿਹਾ ਕਿ ਕੱਲ੍ਹ ਹੀ ਪ੍ਰਧਾਨ ਮੰਤਰੀ ਨੇ ਆਪਣੀ ਸਮੀਖਿਆ ਵਿਚ ਕਿਹਾ ਸੀ ਕਿ ਕੇਂਦਰ ਅਤੇ ਰਾਜਾਂ ਨੂੰ ਇਸ ਸੰਕਟ ਵਿਚ ਤਾਲਮੇਲ ਨਾਲ ਕੰਮ ਕਰਨਾ ਚਾਹੀਦਾ ਹੈ। ਇਸ ਮੁੱਦੇ 'ਤੇ ਰਾਜ ਸਰਕਾਰ ਵੱਲੋਂ ਖੇਡੀ ਜਾ ਰਹੀ ਰਾਜਨੀਤੀ' ਤੇ ਦੁਖ ਜ਼ਾਹਰ ਕਰਦਿਆਂ ਸ੍ਰੀ ਗੋਇਲ ਨੇ ਕਿਹਾ ਕਿ ਮਹਾਰਾਸ਼ਟਰ ਨੂੰ ਹੁਣ ਤੱਕ ਭਾਰਤ ਵਿਚ ਆਕਸੀਜਨ ਦੀ ਸਭ ਤੋਂ ਵੱਧ ਮਾਤਰਾ ਮਿਲੀ ਹੈ।
---------------------------------------------------------
ਵਾਈ ਬੀ
(Visitor Counter : 127
ਪ੍ਰਧਾਨ ਮੰਤਰੀ ਦਫਤਰ
ਸਮਤਾਵਾਦੀ ਅਤੇ ਸਮੂਹਿਕ ਸਮ੍ਰਿੱਧੀ ਪ੍ਰਾਪਤ ਕਰਨ ਦੀ ਦਿਸ਼ਾ ਵਿੱਚ ਭਾਰਤ ਦੀ ਜ਼ਿਕਰਯੋਗ ਪ੍ਰਗਤੀ ’ਤੇ ਪ੍ਰਧਾਨ ਮੰਤਰੀ ਦੀ ਲਿੰਕਡਇਨ ਪੋਸਟ
ਪ੍ਰਧਾਨ ਮੰਤਰੀ ਨੇ ਸੋਸ਼ਲ ਮੀਡੀਆ ਸਾਈਟ ਲਿੰਕਡਇਨ ’ਤੇ ਇੱਕ ਪੋਸਟ ਕੀਤੀ ਹੈ, ਜਿਸ ਵਿੱਚ ਉਨ੍ਹਾਂ ਨੇ ਸਮਤਾਵਾਦੀ ਅਤੇ ਸਮੂਹਿਕ ਸਮ੍ਰਿੱਧੀ ਪ੍ਰਾਪਤ ਕਰਨ ਦੀ ਦਿਸ਼ਾ ਵਿੱਚ ਭਾਰਤ ਦੀ ਜ਼ਿਕਰਯੋਗ ਪ੍ਰਗਤੀ ਬਾਰੇ ਦੱਸਿਆ ਹੈ। ਉਨ੍ਹਾਂ ਨੇ ਦੋ ਖੋਜ ਕਾਰਜਾਂ ਤੋਂ ਦਿਲਚਸਪ ਸੰਖੇਪ ਵੇਰਵੇ ਸਾਂਝੇ ਕੀਤੇ ਹਨ। ਇੱਕ ਐੱਸਬੀਆਈ ਰਿਸਰਚ ਤੋਂ ਲਿਆ ਗਿਆ ਹੈ ਅਤੇ ਦੂਸਰਾ ਇੱਕ ਪ੍ਰਸਿੱਧ ਪੱਤਰਕਾਰ ਸ਼੍ਰੀ ਅਨਿਲ ਪਦਮਨਾਭਨ ਦਾ ਹੈ।
ਪੋਸਟ ਨੂੰ ਇਸ ਲਿੰਕ ’ਤੇ ਦੇਖਿਆ ਜਾ ਸਕਦਾ ਹੈ-
https://www.linkedin.com/pulse/indias-rising-prosperity-narendra-modi
ਪ੍ਰਧਾਨ ਮੰਤਰੀ ਦਫਤਰ
ਦੱਖਣ ਅਫਰੀਕਾ ਅਤੇ ਗ੍ਰੀਸ ਦੀ ਆਪਣੀ ਯਾਤਰਾ ਤੋਂ ਪਰਤਣ ਦੇ ਤੁਰੰਤ ਬਾਅਦ, ਪ੍ਰਧਾਨ ਮੰਤਰੀ 26 ਅਗਸਤ ਨੂੰ ਬੰਗਲੁਰੂ ਵਿੱਚ ਇਸਰੋ ਟੈਲੀਮੈਟਰੀ ਟਰੈਕਿੰਗ ਐਂਡ ਕਮਾਂਡ ਨੈੱਟਵਰਕ ਦਾ ਦੌਰਾ ਕਰਨਗੇ
ਪ੍ਰਧਾਨ ਮੰਤਰੀ ਚੰਦਰਯਾਨ-3 ਮਿਸ਼ਨ ਵਿੱਚ ਸ਼ਾਮਲ ਇਸਰੋ ਦੇ ਵਿਗਿਆਨੀਆਂ ਨਾਲ ਗੱਲਬਾਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 26 ਅਗਸਤ ਨੂੰ ਸਵੇਰੇ 7:15 ਵਜੇ ਬੰਗਲੁਰੂ ਵਿਖੇ ਇਸਰੋ ਟੈਲੀਮੈਟਰੀ ਟ੍ਰੈਕਿੰਗ ਐਂਡ ਕਮਾਂਡ ਨੈੱਟਵਰਕ  ਦਾ ਦੌਰਾ ਕਰਨਗੇ। ਉਹ ਦੱਖਣ ਅਫਰੀਕਾ ਅਤੇ ਗ੍ਰੀਸ ਦੀ ਆਪਣੀ ਯਾਤਰਾ ਤੋਂ ਵਾਪਸ ਆਉਣ ਤੋਂ ਬਾਅਦ ਜਲਦੀ ਹੀ ਬੰਗਲੁਰੂ ਪਹੁੰਚਣਗੇ।
ਪ੍ਰਧਾਨ ਮੰਤਰੀ ਚੰਦਰਯਾਨ-3 ਮਿਸ਼ਨ ਵਿੱਚ ਸ਼ਾਮਲ ਇਸਰੋ ਦੇ ਵਿਗਿਆਨੀਆਂ ਨਾਲ ਮੁਲਾਕਾਤ ਅਤੇ ਗੱਲਬਾਤ ਕਰਨਗੇ। ਉਨ੍ਹਾਂ ਨੂੰ ਚੰਦਰਯਾਨ-3 ਮਿਸ਼ਨ ਦੇ ਨਤੀਜਿਆਂ ਅਤੇ ਪ੍ਰਗਤੀ ਬਾਰੇ ਵੀ ਜਾਣਕਾਰੀ ਦਿੱਤੀ ਜਾਵੇਗੀ।